Η Πρόεδρος της ΠΟΑμΣΚΠ, κα. Βάσω Μαράκα , η Υπεύθυνη Δημοσίων Σχέσεων της Ομοσπονδίας, κα. Μόιρα Τζίτζικα , και η κα. Μαρία Σπανίδου, Γενική Γραμματέας του ΣΑμΣΚΠ, παρευρέθηκαν την Τετάρτη 10 Ιουνίου 2015 στη συνάντηση με την κα. Νιαρχάκου Ελένη , Προϊσταμένη Διοίκησης στην Διεύθυνση Αναπηρίας και Ιατρικής της Εργασίας ΙΚΑ ΕΤΑΜ και με την κα. Θεοδωράκη Χριστίνα, Προϊσταμένη του τμήματος αποκατάστασης της Διεύθυνσης Αναπηρίας και Ιατρικής της Εργασίας ΙΚΑ ΕΤΑΜ.
‘Έγινε εκτενής αναφορά στα θέματα και προβλήματα των ΑμΣΚΠ στην χώρα μας και αναλύθηκαν θέματα που αφορούνε το ΚΕΠΑ , τις αναπηρικές συντάξεις , τα επιδόματα ,τα φάρμακα κ.ά. Συζητήθηκαν οι συναντήσεις της ΠΟΑμΣΚΠ στα υπουργεία Υγείας, Εργασίας, καθώς και τον ΕΟΠΥΥ.
Η Ομοσπονδία ενημέρωσε για τις δράσεις της τους εκπρόσωπους του ΙΚΑ ΕΤΑΜ , οι οποίοι μας υποσχέθηκαν την βοήθεια τους και μας γνωστοποίησαν την αμέριστη στήριξή τους. Μας ενημέρωσαν δε ότι παρακολουθούν και οι ίδιοι τις δραστηριότητες της ΠΟΑμΣΚΠ και του ΣΑμΣΚΠ και βρίσκονται σε διαρκή ενημέρωση. Ιδιαίτερη ικανοποίηση έδειξαν για τις εκδηλώσεις που έγιναν για την MS DAY. Ενημερώθηκαν για την ευρωπαϊκή πλατφόρμα(EMSP) και τη διεθνή (MSIF), όπως και τη στενή σχέση της ομοσπονδίας με αυτές αφού μάλιστα εκπροσωπείται από μέλη του ΔΣ. Υπήρξε αμφότερη ικανοποίηση των δύο μερών για την εξέλιξη των συνομιλιών, σε ένα κλίμα φιλικό και πολλά υποσχόμενο.