Η <strong>διακοπή των στατίνων πριν από μια καρδιακή επέμβαση δεν είναι απαραίτητη</strong> και μάλιστα μπορεί να αυξήσει τον <strong>κίνδυνο θανάτου μετά την χειρουργική διαδικασία</strong>, σύμφωνα με νεότερη αμερικανική μελέτη που θα παρουσιαστεί στο ετήσιο συνέδριο της Αμερικανικής Εταιρείας Αναισθησιολογίας, στο Σαν Ντιέγκο.

Οι <strong>στατίνες</strong> συνταγογραφούνται ευρέως για την διαχείριση της υπερχοληστερολαιμίας, καθώς και για τη μείωση του κινδύνου εμφράγματος και εγκεφαλικού επεισοδίου σε πάσχοντες από καρδιακή νόσος, ανεξαρτήτως των επιπέδων της χοληστερόλης τους.

Ερευνητές από το Πανεπιστήμιο της Καλιφόρνια στο Σαν Φρανσίσκο διαπίστωσαν ότι, αν και δεν συστήνεται η διακοπή των στατίνων πριν από οποιαδήποτε χειρουργική επέμβαση, πολλοί ασθενείς λαμβάνουν ανάλογες οδηγίες από τους θεράποντες ιατρούς τους.

Επιπλέον, οι ασθενείς που διέκοψαν την λήψη των στατίνων πριν το χειρουργείο ή δεν ξεκίνησαν πάλι την χρήση τους εντός 48 ωρών από την επέμβαση, είχαν 40% μεγαλύτερο κίνδυνο θανάτου εντός 30 ημερών.

Αξίζει να σημειωθεί ότι πρόσφατες έρευνες έχουν δείξει ότι η απότομη διακοπή των στατίνων μπορεί να αυξήσει τη φλεγμονή στα τοιχώματα των αγγείων και να προκαλέσει ενδοθηλιακή δυσλειτουργία, η οποία αυξάνει τον κίνδυνο εμφράγματος μετά από χειρουργική επέμβαση.

&nbsp;