Σύσκεψη των Προέδρων των Επιστημονικών Φορέων της χώρας πραγματοποιείται αύριο, Τετάρτη 27 Ιανουαρίου, στις 12.30 μ.μ., στα γραφεία του Πανελληνίου Ιατρικού Συλλόγου.
Μετά τις συναντήσεις με τον Πρωθυπουργό και τους Αρχηγούς των Κομμάτων, αλλά και τη σημερινή προ ημερησίας συζήτηση στη Βουλή για το ασφαλιστικό, οι Πρόεδροι των Επιστημονικών Φορέων θα καθορίσουν τις περαιτέρω δράσεις τους ενάντια στο συγκεκριμένο σχέδιο της κυβέρνησης.
Σημειώνεται ότι την Πέμπτη 28.1.2016 τα γραφεία των Ιατρικών Συλλόγων της χώρας παραμένουν κλειστά εις ένδειξη διαμαρτυρίας. Επίσης, στις 28 και 29 Ιανουαρίου οι γιατροί όλης της χώρας θα απέχουν από κάθε γραφειοκρατική διαδικασία (συμμετοχές σε επιτροπές πλην ΑΜΕΑ, γνωματεύσεις, πιστοποιητικά κλπ).
Στη 1 και στις 3 Φεβρουαρίου οι γιατροί θα απέχουν από το σύστημα ηλεκτρονικής συνταγογράφησης και στις 4 του μήνα θα συμμετέχουν στην απεργία της ΓΣΕΕ και της ΑΔΕΔΥ μαζί με όλους τους επιστημονικούς και επαγγελματικούς φορείς.