Ακόμη μια πρωτιά για την σκανδιναβική χώρα: έγινε το μοναδικό κράτος που διαθέτει κλινική για την περίθαλψη και την φροντίδα ανδρών που έχουν πέσει θύματα βιασμού ή σεξουαλικής επίθεσης.

Η κλινική άνοιξε στο νοσοκομείο «Σόντερσγιουκχούσετ» που βρίσκεται στην πρωτεύουσα και θα είναι διαθέσιμη 24 ώρες την ημέρα για να παρέχει βοήθεια από γιατρούς, μαίες, νοσοκόμες, ψυχολόγους και κοινωνικούς λειτουργούς σε όσους έφηβους ή ενήλικους άντρες έχουν υποστεί βιασμό ή κακοποίηση.

Η κλινική θα βρίσκεται δίπλα στην αντίστοιχη για γυναίκες που έχουν υποστεί σεξουαλική κακοποίηση, που έχει ανοίξει εδώ και πολλά χρόνια στο νοσοκομείο «Σόντερσγιουκχούσετ» και δέχεται περίπου 600-700 περιπτώσεις ετησίως.

Όπως λένε οι γιατροί, <strong>οι βιασμοί και οι σεξουαλικές επιθέσεις σε άνδρες και νεαρά αγόρια στη Σουηδία είναι ένα φαινόμενο πιο συχνό από όσο φαντάζεται κανείς</strong>, καθώς το 2014 σε όλη τη Σουηδία έπεσαν θύματα βιασμού 370 άνδρες και νεαρά αγόρια.

Υποστηρίζουν δε, πως ο βιασμός των ανδρών αποτελεί ένα τόσο «ταμπού» θέμα, ώστε οι άνδρες που βιάζονται ετησίως είναι πολλοί περισσότεροι, απ’ όσο φαντάζεται κάποιος.