<p>Οι Ολυμπιονίκες με αναπηρία είχαν όνειρο ζωής να τρέξουν στην Αυθεντική Διαδρομή<br />
σήμερα στα πλαίσια του 32ου Μαραθωνίου.</p>
<p>Οι Υπεύθυνοι όμως, σύμφωνα με πληροφορίες, τους απέκλεισαν με την αιτιολογία ότι<br />
θα ενοχλούσαν τους υπόλοιπους δρομείς!</p>
<p>Η καταγγελία έγινε από τον πρόεδρο των παραολυμπιονικών, <strong>Σίμο Παλτσανιτίδη</strong>.</p>
<p><a href="http://www.ereportaz.gr/wp-content/uploads/2014/11/simos_paltsanidis3.jpg" rel="attachment wp-att-235530"><img class="size-full wp-image-235530 aligncenter" src="http://www.ereportaz.gr/wp-content/uploads/2014/11/simos_paltsanidis3.jpg" alt="simos_paltsanidis3" width="604" height="453" /></a></p>
<p>Ο διακεκριμένος αθλητής κάνει λόγο για «αμέλεια» της Οργανωτικής Επιτροπής, λέγοντας πως, παρ” ότι οι ίδιοι είχαν προτείνει να ξεκινήσουν λίγο αργότερα και όταν θα έχουν ήδη εκκινήσει οι υπόλοιποι αθλητές, οι διοργανωτές δεν τους επέτρεψαν να συμμετάσχουν, κάτι το οποίο ωστόσο αρνήθηκαν να τους το διατυπώσουν και γραπτώς.</p>
<p><strong>O Σίμος Παλτσανιτίδης τώρα εμφανίζεται κυριολεκτικά εξοργισμένος αλλά και πικραμένος:</strong></p>
<p>«Εμείς έχουμε σηκώσει την ελληνική σημαία ψηλά. Αυτοί που μας απαγόρευσαν να τρέξουμε, αμφιβάλλω. Να μην τολμήσει ποτέ ξανά να φωτογραφηθεί πολιτικός μαζί μου ή με οποιονδήποτε άλλον παραολυμπιονίκη» κατέληξε ο διακεκριμένος αθλητής, μη μπορώντας να κρύψει την οργή του αλλά και τη βαθιά πικρία του, που εφ΄ όσον είναι ακριβή τα όσα καταγγέλλει, δεν έχει διόλου άδικο, αφού κανένας κανονισμός της συγκεκριμένης διοργάνωσης δεν αποκλείει τους ανθρώπους με φυσικές ή άλλες ιδιαιτερότητες.</p>
<p>Το<strong> eReportaz.gr</strong> επικοινώνησε με τον Ολυμπιονίκη ο οποίος επιβεβαίωσε την καταγγελία.</p>
<p>Στην ιστοσελίδα του στο facebook αναφέρει τα παρακάτω :</p>
<p>ΤΙ ΕΓΙΝΕ ΣΤΟΝ ΜΑΡΑΘΩΝΙΟ?<br />
ΤΟΝ ΟΝΟΜΑΣΑΤΕ «ΑΥΘΕΝΤΙΚΗ ΔΙΑΔΡΟΜΗ ΜΑΡΑΘΩΝΙΟΥ¨»<br />
ΤΟΝ ΚΑΝΑΤΕ «ΑΥΘΕΝΤΙΚΗ ΔΙΑΔΡΟΜΗ ΡΑΤΣΙΣΜΟΥ»<br />
ΣΕ ΟΤΙ ΑΥΘΕΝΤΙΚΟ ΘΕΩΡΩ ΟΤΙ ΜΠΟΡΟΥΝ ΝΑ ΠΑΡΟΥΝ ΜΕΡΟΣ ΟΛΟΙ ΟΙ ΠΟΛΙΤΕΣ ΤΗΣ ΧΩΡΑΣ..<span class="text_exposed_show"><br />
ΕΙΜΑΙ Ο ΠΡΟΕΔΡΟΣ ΤΩΝ ΟΛΥΜΠΙΩΝΙΚΩΝ ΜΕ ΑΝΑΠΗΡΙΑ<br />
ΚΑΙ ΕΝΑΣ ΑΠΟ ΤΟΥΣ ΔΥΟ ΠΟΥ ΚΑΝΑΜΕ ΤΗΝ ΔΙΑΔΡΟΜΗ ΑΘΗΝΑ- ΘΕΣΣΑΛΟΝΙΚΗ<br />
ΣΕ ΤΕΣΣΕΡΙΣ ΜΕΡΕΣ&#8230;ΥΠΕΡΜΑΡΑΘΩΝΙΟΣ&#8230;.ΛΟΙΠΟΝ<br />
ΠΟΥ ΜΠΗΚΕ ΚΑΙ ΣΤΟ ΒΙΒΛΙΟ ΓΚΙΝΕΣ&#8230;.<br />
ΣΑΣ ΧΑΡΑΚΤΗΡΙΖΩ ΛΟΙΠΟΝ ΡΑΤΣΙΣΤΕΣ, ΓΕΛΙΟΥΣ, ΚΑΙ ΑΣΤΕΙΟΥΣ.<br />
ΔΕΝ ΜΑΣ ΑΦΗΣΑΤΕ ΝΑ ΠΑΡΟΥΜΕ ΜΕΡΟΣ ΣΤΟΝ ΜΑΡΑΘΩΝΙΟ ΤΗΣ ΧΩΡΑΣ ΜΑΣ<br />
ΠΟΥ ΕΜΕΙΣ ΟΙ ΟΛΥΜΠΙΟΝΙΚΕΣ ΜΕ ΑΝΑΠΗΡΙΑ ΤΙΜΗΣΑΜΕ<br />
ΣΕ ΟΛΗ ΤΗΝ ΟΙΚΟΥΜΕΝΗ, ΑΠΟ ΑΚΡΗ ΣΕ ΑΚΡΗ ΤΗΣ ΓΗΣ&#8230;.<br />
ΚΑΙ ΣΕΙΣ ΠΟΥ ΚΑΤΑΣΤΕΨΑΤΕ ΤΗΝ ΧΩΡΑ ΜΑΣ ΜΕ ΤΙΣ ΠΟΛΙΤΙΚΕΣ ΚΑΙ ΟΙΚΟΝΟΜΙΚΕΣ ΑΠΟΦΑΣΕΙΣ ΜΕ ΤΙΣ ΛΑΜΟΓΙΕΣ ΚΑΙ ΤΗΝ ΦΤΩΧΙΑ ΠΗΡΑΤΕ ΤΗΝ<br />
ΡΑΤΣΙΣΤΙΚΗ ΑΠΟΦΑΣΗ ΝΑ ΜΗΝ ΠΑΡΟΥΜΕ ΜΕΡΟΣ ΣΤΟΝ ΜΑΡΑΘΩΝΙΟ&#8230;<br />
ΕΙΣΤΕ ΤΟ ΛΙΓΟΤΕΡΟ ΡΑΤΣΙΣΤΕΣ ΜΕ ΜΑΣΚΑ ΕΥΑΙΣΘΗΣΙΑΣ&#8230;<br />
ΝΤΡΕΠΟΜΑΙ ΓΙΑ ΛΟΓΑΡΙΑΣΜΟ ΣΑΣ&#8230;ΠΟΥ ΣΥΝΕΧΙΖΕΤΕ ΝΑ ΞΕΦΤΙΛΙΖΕΤΕ ΤΟΝ ΑΘΛΗΤΙΣΜΟ,<br />
ΤΟ ΟΛΥΜΠΙΑΚΟ ΙΔΕΩΔΕΣ&#8230;.ΠΟΥ ΑΝΑΘΕΜΑ ΑΝ ΓΝΩΡΙΖΕΤΕ ΤΙ ΕΙΝΑΙ !!!</span></p>
<p>&nbsp;</p>
<p>&nbsp;</p>
<p>Παρατίθεται το βιογραφικό του κ. Παλτσανιτίδη :</p>
<p><strong>ΒΡΑΒΕΥΣΕΙΣ,  ΤΙΜΕΣ , ΚΟΙΝΩΝΙΚΟ ΕΡΓΟ.</strong></p>
<p>Έχει επισκεφτεί κάνοντας παρουσιάσεις σε περισσότερα απο 200 σχολεία σε όλη την επικράτεια μιλόντας και προτρέποντας τους μαθητες για αθλητισμό, εθελοντισμό, ανθρώπινες αξίες, θετική ενέργεια, σεβασμό, αυτογνωσία, ΠΙΣΤΗ κ ΘΕΛΗΣΗ.<br />
Πρόεδρος των ΕΛΛΗΝΩΝ ΟΛΥΜΠΙΟΝΙΚΩΝ με αναπηρία, από το 2001 έως το 2004 και από το 2006 μέχρι και σήμερα.<br />
Μέλος του ΣΥΡΙΖΑ Ε.Κ.Μ ΧΙΟΥ.<br />
Πρόεδρος του Πανελλήνιου Συλλόγου Παραπληγικών του Παραρτήματος Μακεδονίας – Θράκης, από τον Φεβρουάριο του 2007 έως το 2009, που απαριθμεί 1.200 εγγεγραμμένα μέλη και συνολικά 6.500 μέλη σε όλη την Ελλάδα.<br />
Ιδρυτής και Πρόεδρος του ιδρύματος «Γεώργιος Παλτσανιτίδης – Ανθρώπινη Φύση» με σκοπό τον ΕΘΕΛΟΝΤΙΣΜΟ, την ΑΛΛΗΛΕΓΓΥΗ, την προβολή του Ελληνικού Πολιτισμού και του Αθλητισμού σε όλη την Ελλάδα και στο εξωτερικό.<br />
Ιδρυτικό μέλος και πρόεδρος των απαντοχών Ολυμπιαδιτών Ολύμπου μέχρι (2006).<br />
Παραγωγός και παρουσιαστής της ραδιοφωνικής εκπομπής «ΜΑΖΙ ΜΠΟΡΟΥΜΕ» στο κρατικό ραδιόφωνο της ΕΤ3 στην συχνότητα 95,8 fm ή στους 1179 στα μεσαία κύματα για πολιτιστικά, καλλιτεχνικά, αθλητικά γεγονότα της πόλης καθώς και προβολή των Ανθρώπων με Αναπηρία.(2005 έως 2007).<br />
Σύμβουλος του εκάστοτε Υφυπουργού αθλητισμού, λόγω ολυμπιακού μεταλλείου σε θέματα αθλητισμού και πολιτισμού.<br />
Πρόεδρος του Α.Σ. ¨Θερμαϊκός¨ Αθλητών με Αναπηρία (από Ιούνιο 2007 έως το 2008) και σήμερα γενικός γραμματέας.<br />
Μέλος της συμβουλευτικής επιτροπής του ΑΘΗΝΑ 2004, από το 2001 έως 2004, αρμόδια για την οργάνωση επικοινωνία και προβολή των Παραολυμπιακών Αγώνων ΑΘΗΝΑ 2004.<br />
Μέλος του Δ.Σ. του Εθνικού Σταδίου «ΚΑΥΤΑΝΖΟΓΛΕΙΟ» Θεσσαλονίκης από το 2002-2004.<br />
Εκλεγμένος αντιπρόσωπος της Ε.Ο.Κ.Α. και της Εθνικής Συνομοσπονδίας Ατόμων με Αναπηρία (Ε.Σ.Α.με.Α) το 2006.<br />
Ιδρυτικό μέλος του αθλητικού συλλόγου Μέγας Αλέξανδρος 94 για αθλητές με αναπηρία και γενικός γραμματέας, μέχρι το 1998.<br />
Μέλος του Πανχιακού συλλόγου ΑΜΕΑ Χίου από το 2012.<br />
Ιδρυτικό μέλος του Ποντιακού συλλόγου Χίου από 2014.<br />
Μέλος της επιτροπής του Δημοτικού κολυμβητηρίου Χίου από τον Νοέμβριο 2014.<br />
Το 2001 η βουλή των Ελλήνων του απονέμει το χρυσό μετάλλιο της βουλής των Ελλήνων.</p>
<p>Το 2003 η «ΑΘΗΝΑ 2004″ του απονέμει τον τίτλο του «πρεσβευτή εθελοντισμού».</p>
<p>Επίσης το 2003 βραβεύτηκε από το Δήμο Θεσσαλονίκης με το βραβείο “Μέγας Αλέξανδρος” ως Κορυφαίος Αθλητής με αναπηρία της χρονιάς μετά από ψηφοφορία των αθλητικών συντακτών της Θεσσαλονίκης.</p>
<p>Το 2004 για δεύτερη φορά του απονέμεται το αργυρό μετάλλιο της βουλής των Ελλήνων.</p>
<p>Το 2007, μετά από απόφαση του Συλλόγου Γονέων και Κηδεμόνων και του Συλλόγου Διδασκόντων του 22ου Δημοτικού Σχολείου Εύοσμου Θεσσαλονίκης δόθηκε στο κλειστό γυμναστήριο του Σχολείου το όνομά του.</p>
<p>Το 2008, μετά από απόφαση το Δ.Σ. του Δήμου ΟΛΥΜΠΟΥ το γήπεδο Ολυμπιάδας Λάρισας ονομάζεται γήπεδο «ΟΛΥΜΠΙΟΝΙΚΗ ΣΥΜΕΩΝ ΠΑΛΤΣΑΝΙΤΙΔΗ».</p>
<p>Τον Ιούνιο του 2009, ήταν υποψήφιος ευρωβουλευτής.</p>
<p>Εχει έντονη πολιτική και κομματική δραστηριότητα στον Σοσιαλιστικό χώρο από το 1979 μέχρι σήμερα .</p>
<p><strong>ΑΘΛΗΤΙΚΗ ΠΟΡΕΙΑ</strong><br />
Υπήρξε επί σειρά ετών, αρχηγός της Ομάδας Μπάσκετ με αναπηρικό αμαξίδιο “Μέγας Αλέξανδρος 94”</p>
<p>Την αγωνιστική περίοδο 1995 – 96, Πρωταθλητής Ελλάδας.</p>
<p>Από το 1986 ως το 2010 συμμετέχει ανελλιπώς στα Πανελλήνια Πρωταθλήματα Στίβου Αθλητών με Αναπηρία, κατακτώντας πάντοτε τη πρώτη (1η) θέση στο αγώνισμα της δισκοβολίας.</p>
<p>Το 1990 έλαβε μέρος στην Εθνική Ομάδα Μπάσκετ με αναπηρικό αμαξίδιο, στο Assen της Ολλανδίας, και το 1996 στην Λουμπλιάνα Σλοβενίας.<br />
Το 1991, στη γιορτή του Ιωβηλαίου για τα 100 χρόνια του μπάσκετ, υπήρξε μέλος της Μεικτής Ευρωπαϊκής Ομάδας Μπάσκετ με αναπηρικό αμαξίδιο, στον αγώνα επίδειξης στο στάδιο Ειρήνης και Φιλίας, παρουσία 18.000 θεατών.<br />
Είναι ένας από τους δύο αθλητές που διένυσαν την απόσταση από την Αθήνα μέχρι τη Θεσσαλονίκη (520 χιλιόμετρα σε 4 μέρες) με αναπηρικό αμαξίδιο από 21 έως 24 Σεπτεμβρίου 1997, καταλαμβάνοντας έτσι μια θέση στο βιβλίο Guinness. Σημειώνεται δε ότι η πατρότητα της ιδέας για την πραγματοποίηση του υπερμαραθωνίου με αναπηρικό αμαξίδιο, υπήρξε δική του.<br />
Το 1997 συμμετείχε στο μαραθώνιο της Νέας Υόρκης όπου τερμάτισε στην εικοστή (20η) θέση.<br />
Το 1999 στο Παγκόσμιο μίτιγκ της Νέας Ζηλανδίας, κατέκτησε τη τέταρτη (4η) θέση στη Δισκοβολία.<br />
Το 2000 στη Παραολυμπιάδα που πραγματοποιήθηκε από 18 έως 29 Οκτωβρίου στο Sidney κατέκτησε τη τρίτη (3η) θέση, χάλκινο μετάλλιο στη Δισκοβολία με νέο Πανελλήνιο και ατομικό ρεκόρ 30,80 μ.<br />
Το 2002 κατέκτησε την τέταρτη (4η) θέση στο Παγκόσμιο Πρωτάθλημα που έγινε στην Lilee της Γαλλίας.<br />
To 2003 κατέκτησε την δεύτερη (2η) θέση, αργυρό μετάλλιο στο Πανευρωπαϊκό Πρωτάθλημα που έγινε στο ΑSSEN της Ολλανδίας με νέο Πανελλήνιο και ατομικό ρεκόρ 32,43 μ.<br />
Το 2004 στους Παραολυμπιακούς Αγώνες ΑΘΗΝΑ 2004 κατέκτησε την Πέμπτη θέση (5η) με επίδοση 30,54 μ. στην δισκοβολία.<br />
Το 2005 στο Πανευρωπαϊκό Πρωτάθλημα στο Ελσίγκι, κατέκτησε την (3η) θέση, χάλκινο μετάλλιο.<br />
Το 2006 τον Σεπτέμβρη στο Αssen της Ολλανδίας πήρε την τέταρτη (4η) θέση στο Παγκόσμιο Πρωτάθλημα.</p>



Πηγή : eReportaz