<p>Τη… «μαγική συνταγή» που θα μας επιτρέψει αν ζήσουμε μέχρι τα 120, υποστηρίζει ότι ανακάλυψε ομάδα Βρετανών επιστημόνων. </p>
<p>Σύμφωνα με τους ειδικούς, η γήρανση οφείλεται σε προβλήματα στην κυτταρική διαίρεση, δηλαδή στον πολλαπλασιασμό των κυττάρων, ο οποίος παίζει κύριο ρόλο στην ανάπτυξη του οργανισμού και την επιδιόρθωση των βλαβών που καθημερινά υφίσταται. Την ίδια ώρα, ωστόσο, κατά τη φυσική διαδικασία της διαίρεσης συμβαίνουν συχνά λάθη, την εμφάνιση των οποίων ευνοούν και κακές συνήθειες του τρόπου ζωής.</p>
<p>Παράλληλα, η υπερκατανάλωση φαγητού επιταχύνει την κυτταρική διαίρεση, με αποτέλεσμα αφενός να δημιουργεί τις απαιτούμενες συνθήκες για τη δημιουργία μεταλλαγμένων κυττάρων, αφετέρου να επισπεύδει τον θάνατο των κυττάρων αφού καθένα έχει πεπερασμένη διάρκεια ζωής.</p>
<p>Σύμφωνα με τη νέα έρευνα, το μόνο που χρειάζεται να κάνουμε για να ζήσουμε όσο το δυνατόν περισσότερο, είναι να περπατάμε περισσότερο, να προσέχουμε τη διατροφή μας και ιδιαίτερα όσον αφορά στα λιπαρά, τη ζάχαρη και το αλάτι, και να λαμβάνουμε τα ωφέλιμα, υπάρχοντα φάρμακα, όπως οι στατίνες (πρόκειται για τα φάρμακα που ρίχνουν τη χοληστερόλη).</p>
<p>Αντίστοιχης σημασίας, σύμφωνα με τους ερευνητές, είναι το ανοσοκατασταλτικό φάρμακο ραπαμυκίνη (χρησιμοποιείται για την καταστολή του ανοσοποιητικού συστήματος σε μεταμοσχευθέντες ασθενείς), και η ουσία ρεσβερατρόλη (υπάρχει στη φλούδα των κόκκινων σταφυλιών).</p>



Πηγή : eReportaz