Τον κίνδυνο εκδήλωσης διαβήτη εγκυμονεί η έκθεση του οργανισμού στα φυτοφάρμακα, σύμφωνα με ανασκόπηση 21 κλινικών μελετών που παρουσίασε στο ετήσιο συνέδριο της Ευρωπαϊκής Εταιρείας για τη μελέτη του Διαβήτη ( EASD) ομάδα Ελλήνων ερευνητών.

Επιστημονική ομάδα με επικεφαλής τους Δρ Γιώργο Ντρίτσο από το Πανεπιστήμιο Ιωαννίνων, την Δρ Ιωάννα Τζουλάκη και τον Δρ Ευάγγελο Ευαγγέλου από το Κολέγιο Ιμπεριαλ του Λονδίνου διαπίστωσαν ότι η έκθεση σε φυτοφάρμακα αυξάνει κατά 61% τον κίνδυνο εκδήλωσης διαβήτη.

Μάλιστα ο κίνδυνος νόσησης εμφανίζει διακυμάνσεις ανάλογα με το είδος του φυτοφαρμάκου.

Ως γνωστόν η εκδήλωση του διαβήτη είναι συνδυασμός γενετικών και περιβαλλοντικών παραγόντων. Ωστόσο, όλο και περισσότερα στοιχεία δείχνουν ότι μολυσματικοί παράγοντες του περιβάλλοντος, περιλαμβανομένων των φυτοφαρμάκων, ίσως παίζουν ρόλο στην παθογένεια του διαβήτη.

&nbsp;