<div class="itemIntroText">

<strong>Ο χορός και συγκεκριμένα οι συγχρονισμένες χορευτικές κινήσεις στο πλαίσιο μιας ομάδας, βελτιώνουν την αντοχή στον πόνο.</strong>

</div>
<div class="itemFullText">

Όπως προκύπτει από έρευνα του Πανεπιστημίου της Οξφόρδης, ο συγχρονισμένος χορός βελτιώνει την αντοχή του ανθρώπου στον πόνο, ενώ παράλληλα μας βοηθά να <strong>ενισχύσουμε τους κοινωνικούς δεσμούς με τους συνανθρώπους μας.</strong>

Η ομάδα των ερευνητών δίδαξαν μια ομάδα συμμετεχόντων διάφορες χορευτικές κινήσεις, κάθε μια από τις οποίες απαιτούσε διαφορετικά επίπεδα προσπάθειας και συγχρονισμού. Στη συνέχεια έλεγξαν την αντοχή τους στον πόνο, ασκώντας δυνατή πίεση στο μπράτσο τους.

Παρατήρησαν ότι τη μεγαλύτερη αντοχή στον πόνο, αλλά και την καλύτερη διάθεση είχαν οι συμμετέχοντες που είχαν πάρει μέρος σε χορογραφίες που απαιτούσαν μεγάλο συγχρονισμό κινήσεων και κινήσεις όλου του σώματος.

Οι ερευνητές εκτιμούν ότι <strong>το φαινόμενο οφείλεται στην μεγάλη έκκριση των παυσίπονων ενδορφινών, σε συνδυασμό με την αύξηση της αίσθησης του κοινωνικού δεσμού.</strong>

Η έρευνα δημοσιεύτηκε στην ιατρική επιθεώρηση Biology Letters.

</div>
&nbsp;