Είναι αλήθεια πως το καλοκαίρι, κάτι ο ήλιος, κάτι η υπερβολική ζέστη, κάτι η… γύμνια, ερχόμαστε όλοι και απελευθερωνόμαστε! Και τι θα μπορούσε να είναι πιο απελευθερωτικό από το να βρίσκεστε με το έτερον ήμισυ σε ένα ειδυλλιακό περιβάλλον, και να αρχίσετε τις περιπτύξεις εντός ή εκτός νερού!

Τι γίνεται, όμως, με όλα όσα λένε οι γιατροί σχετικά με το σεξ σε παραλία και θάλασσα; Μπορείτε, όντως, να απολαύσετε απροβλημάτιστα τον έρωτά σας, ή μήπως διατρέχετε κινδύνους;

Η αλήθεια είναι πως το σεξ στην παραλία ή στη θάλασσα, όσο και ρομαντικό ή αισθησιακό και αν είναι, δεν ενδείκνυται, για τους παρακάτω λόγους:

- Η άμμος: μπαίνει παντού κυριολεκτικά, όσο προσεκτικοί κι αν είστε.

- Οι κάτοικοι της θάλασσας και της παραλίας: σκεφθείτε ότι βρίσκεστε στο οικοσύστημά τους.

- Το αλάτι της θάλασσας: το θαλασσινό νερό ξηραίνει την επιδερμίδα και ειδικά της ευαίσθητης περιοχής, η οποία μπορεί να ερεθιστεί και να τσούζει.

- Χωρίς προστασία: το σεξ στο νερό δεν μπορεί να γίνει με προφυλακτικό

- Οι λοιμώξεις καραδοκούν: αυτού του είδους οι συνευρέσεις ευνοούν τις γυναικολογικές λοιμώξεις.