<div class="item-gen item-01">
<div class="description">

Ερευνητές του Dundee University, ανακάλυψαν νέα ουσία που θα μπορούσε να αντιμετωπίζει την ελονοσία προστατεύοντας τους ανθρώπους από τη νόσο και εμποδίζοντας την εξάπλωσή της, με μια δόση.

Η ουσία, DDD107498, σύμφωνα με τους επιστήμονες θα μπορούσε να δρα καλά έναντι παρασίτων ανθεκτικών σε τρέχουσες αγωγές.
Λεπτομέρειες για την ανακάλυψη δημοσιεύονται στο περιοδικό ‘’Nature’’.

Ο ερευνητής Dr Kevin Read, δήλωσε ότι χρειάζονται επειγόντως νέα φάρμακα.

Η ουσία δρα με διαφορετικό τρόπο έναντι όλων των φαρμάκων κατά της ελονοσίας, που σημαίνει ότι έχει μεγάλες πιθανότητες να δρα έναντι των παρασίτων που είναι ανθεκτικά στα φάρμακα. Στοχεύει μέρος του μηχανισμού που παράγει πρωτεΐνες εντός του παρασίτου οι οποίες προκαλούν ελονοσία.

Οι ερευνητές δοκίμασαν 4.700 ουσίες για να διαπιστώσουν αν κάποια μπορούσε να εξουδετερώσει το παράσιτο της ελονοσίας.
Ήταν το σημείο εκκίνησης για τη νέα ουσία, που βελτιώθηκε μέσω κύκλων σχεδιασμού, προετοιμασίας και δοκιμής.

Η ουσία δοκιμάζεται τώρα για την ασφάλειά της, με σκοπό να αρχίσουν κλινικές δοκιμές σε ανθρώπους, εντός του επόμενου έτους.

Ο ερευνητής, καθηγητης Ian Gilbert, δηλώνει ενθουσιασμένος με την πρόοδο. Πρόσθεσε ότι το DDD107498 έχει τη δυνατότητα να αντιμετωπίσει την ελονοσία με μια δόση, να εμποδίσει τη μετάδοση της ελονοσίας από ανθρώπους που έχουν μολυνθεί και να αποτρέψει την εμφάνισή της σε έναν άνθρωπο.

</div>
</div>