<p class="font_8">Υπογράφηκε προεκλογικά τελικά η πολυαναμενόμενη Πράξη Υπουργικού Συμβουλίου (ΠΥΣ) με την οποία εγκρίνεται η εκκίνηση των διαδικασιών πλήρωσης 2.440 κενών οργανικών θέσεων, διαφόρων κλάδων και ειδικοτήτων σε φορείς του Υπουργείου Υγείας.</p>
<p class="font_8">
Πιο συγκεκριμένα όπως ανακοίνωσε την Τρίτη το Υπουργείο Υγείας  οι 2.440 κενές οργανικές θέσεις κατανέμονται ως εξής:
•    1.110 θέσεις Νοσηλευτικού Προσωπικού
•    600 θέσεις ειδικευμένων γιατρών κλάδου ΕΣΥ
•    550 θέσεις  διαφόρων κλάδων και ειδικοτήτων
•    100 θέσεις πληρωμάτων ασθενοφόρου για το ΕΚΑΒ
•    80 θέσεις για τους οργανισμούς αντιμετώπισης των εξαρτήσεων.</p>
<p class="font_8"></p>
<p class="font_8">Πιο αναλυτικά:
-    20 θέσεις, διαφόρων κλάδων και ειδικοτήτων για τη στελέχωση προγραμμάτων για τις εξαρτήσεις για το Ψυχιατρικό Νοσοκομείο Αττικής (ΨΝΑ) και την αποκεντρωμένη οργανική μονάδα «Ψυχιατρικό Θεσσαλονίκης» του Γενικού Νοσοκομείου «Γ. Παπανικολάου».
-    25 θέσεις διαφόρων κλάδων και ειδικοτήτων στον ΟΚΑΝΑ με σχέση εργασίας ιδιωτικού δικαίου αορίστου χρόνου.
-    35 θέσεις, διαφόρων κλάδων και ειδικοτήτων,  στο ΚΕΘΕΑ, με σχέση εργασίας ιδιωτικού δικαίου αορίστου χρόνου.</p>
<p class="font_8">
Η δαπάνη των παραπάνω προσλήψεων θα βαρύνει τον προϋπολογισμό του Υπουργείου Υγείας για το έτος  2016.</p>
<p class="font_8">
Σύμφωνα με τον Αναπληρωτή Υπουργό Υγείας, κ. Ανδρέα Ξανθό « με την απόφαση αυτή υλοποιείται η δέσμευση της Κυβέρνησης και του Υπουργείου Υγείας για τη σταδιακή κάλυψη των άμεσων αναγκών του ΕΣΥ με μόνιμο προσωπικό, διασφαλίζοντας την επιβίωση των υποστελεχωμένων τμημάτων/κλινικών και την αναβάθμιση της δημόσιας περίθαλψης.»</p>