Σοβαρά εγκαύματα υπέστη μια άτυχη γυναίκα όταν εξερράγη μια τουαλέτα την οποία ετοιμαζόταν να χρησιμοποιήσει και η οποία είχε τοποθετηθεί σε ένα αγρόκτημα στη νότια Αυστρία, όπως μετέδωσε την Τρίτη το Γαλλικό Πρακτορείο επικαλούμενο την αστυνομία.

Η έκρηξη σημειώθηκε τη στιγμή που η γυναίκα, ηλικίας 57 ετών, άναψε το φως της τουαλέτας. Σύμφωνα με τα πρώτα στοιχεία της έρευνας, θα μπορούσε να έχει προκληθεί από τη συσσώρευση αερίου μεθανίου που διέρρευσε από μια σηπτική δεξαμενή λυμάτων.

Το θύμα, που έχει υποστεί εγκαύματα στα χέρια, στο πρόσωπο και το βραχίονα, νοσηλεύεται σε νοσοκομείο του Γκρατς, της μεγαλύτερης πόλης στη νότια Αυστρία, ωστόσο η ζωή της δε διατρέχει κίνδυνο.