Ακόμη 13 άνθρωποι έχασαν τη ζωή τους από επιπλοκές της γρίπης μέσα στο Σαββατοκύριακο, ενώ σύμφωνα με τα τελευταία στοιχεία του ΚΕΕΛΠΝΟ, 112 ασθενείς νοσηλεύονται διασωληνωμένοι σε Μονάδες Εντατικής Θεραπείας (ΜΕΘ) όλης της χώρας σήμερα. 

Πλέον οι νεκροί από τις επιπλοκές της γρίπης έφτασαν τους 94, την ώρα που οι επιστήμονες προειδοποιούν ότι η επιδημία της γρίπης στη χώρα δεν έχει φτάσει ακόμη στην κορύφωσή της και θα κινείται ανοδικά για τις επόμενες δύο εβδομάδες.

Την ίδια στιγμή, 46 άτομα αριθμεί η λίστα αναμονής ασθενών για ΜΕΘ, με τους γιατρούς να καταβάλλουν τεράστια προσπάθεια για να διαχειριστούν αυτόν τον όγκο των βαρύτατων περιστατικών που χρειάζονται νοσηλεία σε ΜΕΘ.

Σημειώνεται ότι από την αρχή του έτους έχουν νοσηλευτεί συνολικά 310 άνθρωποι σε ΜΕΘ λόγω επιπλοκών που εμφάνισαν από τη γρίπη.
