<p id="yui_3_16_0_1_1448349544426_16996">Έντονη διαμαρτυρία προς τον κυβέρνηση εξήγγειλε το Κοινωνικό Μηγτροπολιτικό Ιατρείο με τους χιλιάδες ανασφάλιστες πολίτες . Μέχρι τώρα τα <strong id="yui_3_16_0_1_1448349544426_16997">3 εκατομμύρια ανασφάλιστων συμπολιτών μας δεν μπορούν να περιμένουν άλλο και δεν αρκούν υποσχέσεις και αοριστολογίες</strong>. Οι επιπτώσεις στον τομέα της Υγείας από την εφαρμογή των Μνημονίων μέχρι τώρα είναι καταστροφικές. Γιαυτό ζητάμε από τη νέα κυβέρνηση να απαντήσει άμεσα και συγκεκριμένα στα ερωτήματα που παραθέτουμε, δείχνοντας τη σοβαρότητα που επιβάλλει το τεράστιο αυτό πρόβλημα.</p>
<p id="yui_3_16_0_1_1448349544426_17074">Και γινόμαστε πιο συγκεκριμένοι, ας μας πει η νέα κυβέρνηση τι θα κάνει:</p>
<p id="yui_3_16_0_1_1448349544426_16998"><strong>1)</strong> Με την χρηματοδότηση του Εθνικού Συστήματος Υγείας (ΕΣΥ). Πόσο τοις % επί του ΑΕΠ θα είναι; Πόσα χρήματα για την Πρωτοβάθμια Φροντίδα Υγείας (ΠΦΥ) και πόσα για τα νοσοκομεία;</p>
<p id="yui_3_16_0_1_1448349544426_16999"><strong>2)</strong> Με τους ανασφάλιστους. Θα δοθεί επιτέλους η πολυπόθητη<strong> ελεύθερη, χωρίς γραφειοκρατικά εμπόδια, πλήρης και δωρεάν πρόσβαση στο ΕΣΥ</strong>; Και το Μάιο η προηγούμενη κυβέρνηση είχε υποσχεθεί ότι θα βοηθούσε τους ανασφάλιστους. Τώρα μιλάνε για τον Δεκέμβριο. Τα ποσά που ακούγονται για να χρηματοδοτηθεί το εγχείρημα είναι πολύ λίγα. Ο νέος Υπουργός Υγείας <strong>γνωρίζει καλά</strong> ότι χρειάζονται<strong> το λιγότερο</strong> 250 εκατομμύρια ευρώ το χρόνο.</p>
<p id="yui_3_16_0_1_1448349544426_17000"><strong>3)</strong> Με την Εταιρεία Συστήματος Αμοιβών Νοσοκομείων ΑΕ (ΕΣΑΝ ΑΕ). Θα καταργηθεί; Ή η κυβέρνηση θα επιτρέψει <strong id="yui_3_16_0_1_1448349544426_17001">την πλήρη ιδιωτικοποίηση της διαχείρισης όλου του προϋπολογισμού της δευτεροβάθμιας υγείας</strong>; Με λίγα λόγια η ΕΣΑΝ Α.Ε. θα διαχειρίζεται <strong id="yui_3_16_0_1_1448349544426_17002">όλα τα χρήματα του ΕΣΥ προς δημόσια και ιδιωτικά νοσοκομεία</strong>, ενώ την ίδια ώρα θα αξιολογεί και τις δημόσιες δομές; Δηλαδή<strong id="yui_3_16_0_1_1448349544426_17075"> μια ιδιωτική εταιρεία θα ελέγχει όλο το δευτεροβάθμια σύστημα υγείας της χώρας μας</strong>;</p>
<p id="yui_3_16_0_1_1448349544426_17017"><strong>4)</strong> Με την μείωση των δαπανών για την πρόνοια; Το νέο (3ο) μνημόνιο προβλέπει μείωση των δαπανών κατά περίπου 3 δισεκατομμύρια ευρώ μέσα σε 3 χρόνια. Ποιες θα είναι οι επιπτώσεις στον γενικό πληθυσμό και πώς θα αντιμετωπιστούν; Έχουν κάνει κάποια μελέτη τα Υπουργεία Υγείας και Εργασίας ή και αυτές οι περικοπές έχουν γίνει στο πόδι;</p>
<p id="yui_3_16_0_1_1448349544426_17003"><strong>5)</strong> Με την Πρωτοβάθμια Φροντίδα Υγείας (ΠΦΥ) τι θα κάνει το Υπουργείο Υγείας; Η υποστελέχωση και η σταδιακή κατάρρευση της ΠΦΥ, έχει οδηγήσει όλο και περισσότερους ασφαλισμένους και ανασφάλιστους στα νοσοκομεία (δευτεροβάθμια υγεία), όπου καθημερινά συσσωρεύονται πολίτες που κανονικά δεν θα έπρεπε να βρίσκονται σε αυτά.</p>
<p id="yui_3_16_0_1_1448349544426_17004"><strong>6)</strong> Τα δημόσια νοσοκομεία το ένα μετά το άλλο αδυνατούν να καλύψουν τις στοιχειώδεις ανάγκες των ασφαλισμένων, πόσο μάλλον των ανασφάλιστων αφού η ελάχιστη χρηματοδότηση που λαμβάνουν (μειωμένη πάνω από 50% σε σχέση με το 2009) τα έχει οδηγήσει ένα βήμα πριν την <strong>κατάρρευση</strong>. Ρωτάμε το Υπουργείο Υγείας:</p>
<p id="yui_3_16_0_1_1448349544426_17016">– Τι θα γίνει με τους (ασφαλισμένους) άπορους πολίτες που συνεχίζουν να κατακλύζουν τα κοινωνικά ιατρεία για τα φάρμακα τους – αντί να τα λαμβάνουν από τα δημόσια νοσοκομεία δωρεάν, μόνο και μόνο γιατί τα νοσοκομεία δεν έχουν τα τους τα δώσουν;</p>
<p id="yui_3_16_0_1_1448349544426_17015">– Τι θα γίνει με τις κλειστές Μονάδες Εντατικής Θεραπείας; θα επαναλειτουργήσουν; <strong>Το κόστος αυτών των κλειστών μονάδων είναι ανθρώπινες ζωές που χάνονται!</strong></p>
<p id="yui_3_16_0_1_1448349544426_17006">– Τι θα γίνει με την <strong id="yui_3_16_0_1_1448349544426_17005">εγκληματική (!) αναμονή – μέχρι και 5 μήνες – των καρκινοπαθών για ακτινοθεραπείες;</strong> Θα συνεχίσουμε <strong id="yui_3_16_0_1_1448349544426_17007">να τους θυσιάζουμε στον βωμό των μνημονίων και της λιτότητας;</strong></p>
<p id="yui_3_16_0_1_1448349544426_17014"><strong>7)</strong> Με την μετανάστευση των νέων γιατρών; Θα σταματήσει ο παραλογισμός, να υπάρχουν τεράστιες ανάγκες γιατρών στο ΕΣΥ και η χώρα μας να αιμορραγεί από την μετανάστευση των νέων γιατρών που δεν μπορούν να βρουν εργασία εδώ, όταν μάλιστα έχουμε δαπανήσει ως χώρα τεράστια ποσά για να τους εκπαιδεύσουμε;</p>
<p id="yui_3_16_0_1_1448349544426_17013"><strong>8)</strong> Με την κάλυψη οδοντιατρικής περίθαλψης στον ΕΟΠΠΥ, που ουσιαστικά δεν υφίσταται; Τι σκοπεύει να κάνει το Υπουργείο Υγείας; Θα συνεχίσουν να ταλαιπωρούνται οι ασφαλισμένοι και ανασφάλιστοι από την έλλειψη προσωπικού και υλικών;</p>
<p id="yui_3_16_0_1_1448349544426_17009">Αναμένουμε τις άμεσες απαντήσεις στα παραπάνω από το Υπουργείο Υγείας και την κυβέρνηση. Άδειες υποσχέσεις <strong id="yui_3_16_0_1_1448349544426_17008">με μειωμένους προϋπολογισμούς – πάνω από 50% μέσα σε 5 χρόνια –</strong> <strong id="yui_3_16_0_1_1448349544426_17012">δεν οδηγούν πουθενά αλλού εκτός από την οριστική διάλυση του Εθνικού Συστήματος Υγείας και αυτό κοστίζει ζωές!</strong> Ας σταματήσουν επιτέλους η κοροϊδία και οι άδειες υποσχέσεις.</p>