<p>Έχοντας συνηθίσει να θεωρούμε τις γυναίκες πιο συναισθηματικές και πιστές από ό,τι οι άνδρες, θα υπέθετε κανείς ότι όταν μία παντρεμένη γυναίκα απατάει τον σύζυγό της, ο γάμος τους βρίσκεται στα τελευταία του, και κάτι αρκετά άσχημο έχει συμβεί ανάμεσά τους. Μία νέα έρευνα, όμως, έρχεται να καταρρίψει όσα πιστεύαμε μέχρι σήμερα, καθώς, σύμφωνα με τα αποτελέσματά της, αρκετές γυναίκες απατούν τους άντρες τους, ενώ είναι ικανοποιημένες από τους γάμους τους!</p>
<p>Στην έρευνα συμμετείχαν 100 γυναίκες ηλικίας 35- 45 οι οποίες, στην πλειοψηφία τους, δήλωσαν ότι, παρότι θα μπορούσαν να απατήσουν τους άντρες τους, δε θα ήθελαν να διαλύσουν το γάμο τους. Μάλιστα, το 37% των ερωτηθέντων επικαλέστηκε την επιθυμία τους για «ρομαντισμό και πάθος», ως τον λόγο για να απατήσουν το σύζυγό τους.</p>
<p>Όπως σημειώνει σχετικά η καθηγήτρια σεξολογίας και σύμβουλος σχέσεων, Jenni Skyler, «πολλά ζευγάρια, ακόμα και όταν είναι πολύ ερωτευμένα, δεν ξέρουν πώς να μιλήσουν ανοιχτά για το σεξ μεταξύ τους», με αποτέλεσμα να μη λένε στο σύντροφό τους τι τους αρέσει και τι επιθυμούν, και να μένουν με την αίσθηση του ανικανοποίητου.</p>
<p>Η παραπάνω έρευνα πιστοποιεί για άλλη μία φορά πως όσο μεγαλύτερη ειλικρίνεια και λιγότερα ταμπού υπάρχουν μεταξύ δύο συντρόφων, τόσο πιο υγιείς θα είναι και η μεταξύ τους σχέση.</p>


 Πηγή : <a href="http://www.e-reportaz.gr/%ce%b3%ce%b9%ce%b1-%cf%80%ce%bf%ce%b9%ce%bf-%ce%bb%cf%8c%ce%b3%ce%bf-%ce%b1%cf%80%ce%b1%cf%84%ce%bf%cf%8d%ce%bd-%ce%bf%ce%b9-%ce%b3%cf%85%ce%bd%ce%b1%ce%af%ce%ba%ce%b5%cf%82/">e-reportaz.gr</a>