<div><strong>Ο κοσμητικός βελονισμός</strong> επεμβαίνει σε όλα τα στρώματα του δέρματος και όχι μόνο στην επιδερμίδα, αγγίζοντας ακόμα και μυϊκές στιβάδες του προσώπου. Επιδρά έτσι ώστε να αναπλάσει το δέρμα, να συμβάλει στην καλύτερη κυκλοφορία του αίματος και να διεγείρει τους ινοβλάστες (κύτταρα υπεύθυνα για την παραγωγή υαλουρονικού οξέος, κολλαγόνου και ελαστίνης).</div>
<div></div>
<div><strong>Ταυτόχρονα, ρυθμίζει το βιολογικό ρυθμό</strong>: όσο μεγαλώνουμε ο κύκλος ανανέωσης των κυττάρων επιμηκύνεται με αποτέλεσμα τα παλιά να στοιβάζονται στην επιφάνεια του δέρματος και να μην αντικαθίστανται από νεαρά. Ο αισθητικός βελονισμός στοχεύει στην αποκατάσταση της ισορροπίας και την επαναφορά του κύκλου στις 28 μέρες.</div>
<div></div>
<div><strong>Τα αποτελέσματα του αφορούν:</strong> την βελτίωση της ποιότητας της επιδερμίδας, την εξαφάνιση των λεπτών γραμμών, τη μείωση των ρυτίδων, την αύξηση του μυϊκού τόνου, την αύξηση της ελαστικότητας των μυών του προσώπου αλλά και της τραχηλικής χώρας με αποτέλεσμα τη βελτίωση του διπλοσάγονου, την ανόρθωση και σύσφιξη γενικότερα του προσώπου, την εξαφάνιση των μαύρων κύκλων και του οιδήματος γύρω από τα μάτια, των πανάδων, την σύσφιξη των δερματικών πόρων, τη βελτίωση της ακμής.</div>
<div></div>
<div><strong>Η θεραπεία είναι ανώδυνη,</strong> αλλά μπορεί να νιώσετε ένα μυρμήγκιασμα, καθώς το αίμα και το τσι αρχίζουν να ρέουν προς το σημείο εισαγωγής της βελόνας. Μετά το τέλος της πρώτης συνεδρίας, η επιδερμίδα είναι εμφανώς πιο λαμπερή και ξεκούραστη.</div>
<div></div>
<div><strong>Η θεραπεία διαρκεί περίπου 1 ώρα.</strong> Ο αριθμός των συνεδριών εξαρτάται πάντα από την περίπτωση. Συνήθως είναι 10 έως 15 συνεδρίες, οι οποίες τις πρώτες εβδομάδες γίνονται με συχνότητα 2 φορές και στη συνέχεια 1 φορά την εβδομάδα. Είναι σημαντικό να ακολουθούν συμπληρωματικές συνεδρίες συντήρησης για 1 έως 2 φορές το μήνα ώστε να συνοδεύεται η αναπαραγωγή των νέων επιθηλιακών κυττάρων.</div>
<div></div>
<div><strong>Τα αποτελέσματα της δράσης του αισθητικού βελονισμού είναι εμφανή από την πρώτη κιόλας εφαρμογή και διαρκούν.</strong> Καθώς δεν αφορούν μόνο τις επιφανειακές στοιβάδες του δέρματος, στους μήνες και τα χρόνια που θα ακολουθήσουν το πρόσωπο θα είναι εμφανώς ανανεωμένο. Ακόμα κι όταν επέλθουν τα σημάδια της φθοράς από ηλικιακούς και περιβαλλοντολογικούς παράγοντες, θα το βρουν καλύτερο προετοιμασμένο από ένα δέρμα που δεν έχει κάνει θεραπεία επαναπρογραμματισμού με βελονισμό.</div>
<div></div>
<div>Οι περισσότερες ιατρικές μελέτες αναφέρουν ότι η αποτελεσματικότητα είναι μεγαλύτερη όταν οι θεραπείες ξεκινούν ανάμεσα στις ηλικίες των 30 και των 45, ώστε να επιτευχθεί η καθυστέρηση της διαδικασίας της γήρανσης.</div>
&nbsp;