Στους 36 καταμετρώνται σήμερα οι νεκροί από επιπλοκές της γρίπης, στην Ελλάδα, σύμφωνα με τα νεότερα στοιχεία του ΚΕΕΛΠΝΟ.

Οι επιστήμονες εξακολουθούν να τονίζουν ότι για την αντιμετώπιση της γρίπης δεν απαιτούνται αντιβιοτικά, αλλά επισημαίνουν ότι καλό είναι να αναζητείται η συμβουλή γιατρού όταν τα συμπτώματα επιμένουν.

Το κύμα της εποχικής γρίπης στην Ελλάδα, που δείχνει να κορυφώνεται, έχει οδηγήσει μέχρι σήμερα 99 ασθενείς σε ΜΕΘ από την αρχή της εμφάνισης, ενώ 35 άνθρωποι παραμένουν σε ΜΕΘ έως αυτή την ώρα.

Ιδιαίτερα προσεκτικοί θα πρέπει να είναι όσοι ανήκουν στις ευπαθείς ομάδες του πληθυσμού, όπως άτομα μεγάλης ηλικίας και παιδιά με χρόνια προβλήματα υγείας, καθώς σ' αυτά τα άτομα οι επιπλοκές του ιού της γρίπης είναι πιο συχνές.