Υπάρχει ένα κατοικίδιο μοσχαράκι που λέγεται Γολιάθ, ζει σε ράντσο στο Ντάνβιλ της Καλιφόρνια και έχει αποφασίσει πως η σκυλίσια ζωή του ταιριάζει καλύτερα!

Γεννήθηκε μικροσκοπικός και άρρωστος. Αυτό ήταν όμως που τον έσωσε.

Τον απομάκρυναν από την μητέρα του στο εκτροφείο και προοριζόταν για σφαγή. Όμως η οικογένεια Χαμπς τον έσωσε, τον μετέφερε στο ράντσο της στο Ντάνβιλ, με τη βοήθεια κτηνιάτρου τον έκανε καλά και τον ονόμασε συμβολικά Γολιάθ.

Στο ράντσο γνώρισε τον Λεωνίδα, τον Μεγάλο Δανό. Ο σκύλος της οικογένειας συμπάθησε αμέσως τον Γολιάθ και εκείνος με τη σειρά του σιγά-σιγά μάλλον αποφάσισε πως η σκυλίσια ζωή του ταιριάζει καλύτερα.