<p>Άσκηση ετοιμότητας του υπουργείου Υγείας για τον Έμπολα, πραγματοποιήθηκε σήμερα με απόλυτη επιτυχία στο νοσοκομείο «Αμαλία Φλέμινγκ». </p>
<p>Η άσκηση, δεν πήρε δημοσιότητα από τα ΜΜΕ για να μη διαταραχθεί η νοσηλεία των ασθενών, και βασίστηκε σε εικονικό περιστατικό ασθενούς μολυσμένου με το φονικό ιό Έμπολα. </p>
<p>Γιατροί, νοσηλευτές και τραυματιοφορείς, ντυμένοι με ειδικές στολές υποδέχθηκαν στο νοσοκομείο τον «ασθενή» και ακολούθησαν πιστά τις οδηγίες των επιστημόνων του ΚΕΕΛΠΝΟ και του ΕΚΕΠΥ.</p>
<p>Πριν τα πρακτικό κομμάτι της άσκησης, οι επιστήμονες του ΚΕΕΛΠΝΟ και του ΕΚΕΠΥ ενημέρωσαν με κάθε λεπτομέρεια όσους έλαβαν μέρος σε αυτή, και οι οποίοι ίσως κληθούν στο μέλλον να αντιμετωπίσουν ένα πραγματικό περιστατικό.</p>
<p>Σημειώνεται πως στο νοσοκομείο «Αμαλία Φλέμινγκ» έχει διαμορφωθεί ειδικός χώρος σε αυτόνομο κτίριο και έχει εξοπλιστεί πλήρως με τα κατάλληλα μηχανήματα και αναλώσιμα υλικά για να φιλοξενήσει, εάν χρειαστεί, ένα πιθανό περιστατικό. </p>



Πηγή : eReportaz