<p>Με αφορμή την 28η Ιουλίου, που έχει καθιερωθεί ως Παγκόσμια Ημέρα Ιογενούς Ηπατίτιδας, το ΚΕ.ΕΛ.Π.ΝΟ. με κλιμάκιό του, αποτελούμενο από την υπεύθυνη του Γραφείου Ηπατιτίδων και άλλους γιατρούς, λοιμωξιολόγους- επιδημιολόγους, νοσηλευτικό προσωπικό και κινητή μονάδα, διαμόρφωσαν στην Πλατεία Κλαυθμώνος ένα μικρό κέντρο ενημέρωσης και καταγραφής προβλημάτων με στόχο την ευαισθητοποίηση του κοινού γύρω από τις ιογενείς ηπατίτιδες.</p>
<p>Όπως σε όλα τα σοβαρά θέματα της ζωής, η άγνοια και η έλλειψη ενημέρωσης είναι κακοί σύμβουλοι.</p>
<p>Η ενημέρωση για τους τρόπους μετάδοσης, πρόληψης, έγκαιρης διάγνωσης και θεραπείας των ατόμων που έχουν προσβληθεί, αλλά και η εξάλειψη της αδικαιολόγητης ανησυχίας, του φόβου και των προκαταλήψεων που οδηγούν στη συναισθηματική και κοινωνική απομόνωση των ατόμων που έχουν μολυνθεί είναι μέρος της διαδικασίας που όλοι οφείλουν με σεβασμό ως υπεύθυνοι πολίτες να αντιλαμβάνονται και το ΚΕ.ΕΛ.Π.ΝΟ. χρόνια τώρα συνδράμει με τον πλέον επιστημονικό τρόπο, σ ‘αυτή την προσπάθεια. </p>