<p>Είκοσι μόλις λεπτά διήρκησε η  πρώτη στην Ελλάδα ενδοσκοπική θεραπεία της κύστης κόκκυγος σε 32χρονο ασθενή,  η οποία πραγματοποιήθηκε την περασμένη εβδομάδα και στέφθηκε με απόλυτη επιτυχία!</p>
<p>Η επέμβαση  ήταν ανώδυνη, αναίμακτη, πραγματοποιήθηκε με τοπική αναισθησία και ο ασθενής λίγες ώρες αργότερα επέστρεψε στην οικία  του!</p>
<p>Ο 32χρονος  έπασχε εδώ και έξι  χρόνια, ενώ είχε χειρουργηθεί για τον ίδιο λόγο στο παρελθόν και είχε υποτροπιάσει.</p>
<p>«Η νέα μέθοδος μπορεί να χαρακτηριστεί επαναστατική αφού προσφέρει πολλά οφέλη στον ασθενή αλλά και στα ασφαλιστικά ταμεία, καθώς ζούμε σε οικονομική κρίση» αναφέρει ο  χειρουργός <strong>Δρ. Αναστάσιος Ξιάρχος</strong>, Πρόεδρος  της Ελληνικής Επιστημονικής Εταιρείας Ορθοπρωκτικής Χειρουργικής και  Δ/ντης Χειρουργικής Κλινικής Ομίλου Ιατρικού Αθηνών – Ιατρικό Περιστερίου, που πραγματοποίησε την πρωτοποριακή αυτή επέμβαση.</p>
<p><a href="http://www.ereportaz.gr/wp-content/uploads/2014/11/drxiarhos.jpg" rel="attachment wp-att-239678"><img class="size-full wp-image-239678 aligncenter" src="http://www.ereportaz.gr/wp-content/uploads/2014/11/drxiarhos.jpg" alt="drxiarhos" width="666" height="444" /></a></p>
<p>&nbsp;</p>
<p>Σύμφωνα με τους γιατρούς η νέα  αμέθοδος είναι:</p>
<p>Αναίμακτη<br />
Ανώδυνη,<br />
Γίνεται με τοπική αναισθησία<br />
Δεν απαιτεί  οποιαδήποτε απεικονιστική εξέταση (μαγνητική τομογραφία ή υπερηχογράφημα)<br />
Δεν χρειάζεται νοσηλεία<br />
Άμεση επιστροφή στην εργασία<br />
Δίνει οριστική λύση  στο πρόβλημα<br />
Δεν απαιτούνται παυσίπονα μετεγχειρητικά<br />
«Η επέμβαση, σύμφωνα με τον Δρ. Ξιάρχο, είχε δυο φάσεις. Τη διαγνωστική και τη χειρουργική. Δεν είναι απαραίτητο εκ των προτέρων να γνωρίζουμε τον τύπο του συριγγίου κι αυτό προσδίδει οικονομία χρόνου και χρήματος».</p>
<p>&nbsp;</p>
<p><strong> Η ΔΙΑΓΝΩΣΤΙΚΗ  ΚΑΙ ΧΕΙΡΟΥΡΓΙΚΗ ΦΑΣΗ ΠΕΡΙΛΑΜΒΑΝΟΥΝ</strong></p>
<p>&nbsp;</p>
<p>Στη διαγνωστική φάση έγινε  η ανεύρεση της ακριβούς πορείας των συριγγίων της κύστης κόκκυγος, δηλαδή η χαρτογράφηση της βλάβης. Ο χειρουργός εισήγαγε το ειδικό συριγγοσκόπιο στο συρίγγιο, (με ταυτόχρονη πλύση – διαθέσιμο διάλυμα) και χαρτογράφησε την κύστη και τις διακλαδώσεις της, έχοντας τρισδιάστατη εικόνα σε HDοθόνη.  Τμήματα ιστών που απόφραζαν τον πόρο απομακρύνθηκαν εύκολα με τη λαβίδα 2mm.</p>
<p>Ακολούθησε η χειρουργική φάση, σκοπός της οποία ήταν η   εκ των έσω καταστροφή του συριγγώδους πόρου, των διακλαδώσεων αυτού και του κυστικού σχηματισμού. Ο πόρος πλύθηκε σχολαστικά και ο υλικό αναρροφήθηκε. Ακολούθησε η καταστροφή-ηλεκτροκαυτηρίαση του περιεχομένου του συριγγώδους πόρου και η απόσυρση του συριγγοσκοπίου. Ταυτόχρονα έγινεσχολαστική τήξη των ιστών με τη χρήση ραδιοσυχνοτήτων (RF)και έκχυση συνθετικής κόλλας  εσωτερικά του κλειστού πλέον στομίου και για μήκος περίπου 2 εκατοστών. Ο υπολειπόμενος πόρος έμεινε ανοικτός για την παροχέτευση των παραγόμενων εκκρίσεων.</p>
<p>Hμέθοδος ξεκίνησε να εφαρμόζεται τα τελευταία δέκα χρόνια με εξαιρετικά αποτελέσματα σε πολλά κέντρα του εξωτερικού και τώρα και στην πατρίδα μας.</p>
<p>Τα οφέλη σε σχέση με την κλασσική μέθοδο είναι πολλαπλά, μιας και δεν δημιουργείται τραύμα, δεν απαιτούνται αλλαγές και δεν υπάρχει μετεγχειρητικός πόνος.</p>
<p>Το πακέτο της νέας ενδοσκοπικής μεθόδου περιλαμβάνει:</p>
<p>Ενδοσκόπιο (συριγγοσκόπιο) με το καλώδιο φωτεινής πηγής, την   πηγή ψυχρού φωτισμού και την οθόνη τρισδιάστατης προβολής<br />
Ηλεκτρόδιο μονοπολικής διαθερμίας<br />
Μονάδα διαθερμίας υψηλής συχνότητας<br />
Βουρτσάκι<br />
Λαβίδα<br />
Λεπτό καθετήρα<br />
Φύσιγγα συνθετικήςκόλλας<br />
Διάλυμα πλύσης (5lt με 1%γλυκίνη και 1% μανιτόλη)<br />
Το ενδοσκόπιο ωφέλιμου μήκους 14 εκ. διαθέτει τρία κανάλια, ένα για την οπτική πηγή, ένα για αναρρόφηση κι ένα κανάλι εισαγωγής εργαλείων εργασίας</p>
<p>www.axiarchos.gr</p>



Πηγή : eReportaz