Η κακή ποιότητα της διατροφής επιδρά δυσμενώς στη σεξουαλική λειτουργία ενός ζευγαριού, ειδικά όταν αυτή συνοδεύεται και από έλλειψη άσκησης. Στην Ελλάδα η δυτικού τύπου διατροφή που έχει υιοθετηθεί τα τελευταία χρόνια αποτελείται από πολλά πολυακόρεστα, κορεσμένα λιπαρά και υψηλές σε απλά σάκχαρα τροφές.

Αν και πλήθος ερευνών επιβεβαιώνει τα πολλαπλά οφέλη των διεγερτικών τροφών στη σεξουαλική υγεία, η πρόσληψή τους συνήθως δεν καλύπτει τις συστάσεις κατανάλωσης. Οι τροφές που είναι διαποτισμένες με αφροδισιακές ιδιότητες φαίνεται πως δρουν ευεργετικά στη σεξουαλική λειτουργία, ενώ αποτελούν ένα φυσικό ενισχυτικό διάθεσης.

Πρόσφατα ανακοινώθηκε ότι η διατροφή που είναι πλούσια σε ω-3 λιπαρά οξέα, αντιοξειδωτικές ουσίες, φυλλικό οξύ και ασβέστιο καθώς και συστατικά που ενισχύουν τη σύνθεση της τεστοστερόνης μπορεί να βοηθήσουν από τη μια πλευρά τον άνδρα να αντιμετωπίσει τα προβλήματα στύσης και από την άλλη τη γυναίκα να έχει καλύτερη αναπαραγωγική υγεία.

<strong>Το healthreportaz.gr αποκαλύπτει τις τροφές με  αφροδισιακές ιδιότητες,  για άνδρες και γυναίκες. Πάρτε μια γεύση και … απογειώστε όχι μόνον τον ουρανίσκο αλλά και την ερωτική σας διάθεση σε ευχάριστα ύψη!</strong>

&nbsp;
<ul>
	<li><strong>Σοκολάτα.</strong> Διεγείρει την ντοπαμίνη, ιδιαίτερα στις γυναίκες</li>
</ul>
<ul>
	<li><strong>Ψάρια, ειδικά αυτά με ω-3 λιπαρά.</strong> Τονώνουν την παραγωγή σεροτονίνης, της ορμόνης της ευτυχίας, που κάνει τις γυναίκες να νιώθουν πλήρεις ψυχικά και με έντονη σεξουαλική διάθεση</li>
</ul>
<ul>
	<li><strong>Τζίντζερ (πιπερόριζα) και τσίλι.</strong> Αυξάνουν την κυκλοφορία του αίματος σε όργανα αναπαραγωγής κάνοντας αγγειοδιαστολή στο γεννητικό σύστημα</li>
</ul>
<ul>
	<li><strong>Κρασί, κυρίως το κόκκινο.</strong> Αυξάνει σε μικρή ποσότητα στους άνδρες την τεστοστερόνη, αλλά σε υψηλή κατανάλωση μπορεί να προκαλέσει στυτική δυσλειτουργία. Αντίθετα, στις γυναίκες βοηθάει στη χαλάρωση και στη μείωση αναστολών</li>
</ul>
<ul>
	<li><strong>Στρείδια και μύδια.</strong> Λόγω υψηλής περιεκτικότητας σε ψευδάργυρο, ανεβάζουν τα επίπεδα τεστοστερόνης στον άνδρα</li>
</ul>
<ul>
	<li><strong>Καρπούζι.</strong> Βοηθάει στην παραγωγή αργινίνης στο σώμα, η οποία βελτιώνει την κινητικότητα του σπέρματος στους άνδρες και λόγω του λυκοπένιου που περιέχει, προστατεύει ταυτόχρονα από την καλοήθη υπερπλασία του προστάτη</li>
</ul>