Tο πρώτο κρούσμα του ιού Ζίκα που μεταδόθηκε μέσω της σεξουαλικής επαφής επιβεβαίωσε η Χιλή σύμφωνα με ανακοίνωση του υπουργείου Υγείας στον ιστότοπό του.
Πρόκειται για μια 46χρονη γυναίκα, ο σύντροφος της οποίας προσβλήθηκε από τον ιό Ζίκα ενώ βρισκόταν στην Αϊτή.
Στη Χιλή έχουν επιβεβαιωθεί μέχρι στιγμής 10 κρούσματα. Πρόκειται για ανθρώπους που προσβλήθηκαν ενώ βρίσκονταν σε ταξίδια εκτός της χώρας.
Ο Παγκόσμιος Οργανισμός Υγείας (ΠΟΥ) κήρυξε την 1η Φεβρουαρίου κατάσταση έκτακτης ανάγκης για τη δημόσια υγεία σε παγκόσμιο επίπεδο μετά το ξέσπασμα του ιού Ζίκα σε χώρες της Λατινικής Αμερικής, επικαλούμενος την «πολύ μεγάλη υποψία» που υπάρχει για μια σχέση ανάμεσα στη μόλυνση από Ζίκα κατά τη διάρκεια της εγκυμοσύνης και στα αυξημένα κρούσματα μικροκεφαλίας στα νεογέννητα.

&nbsp;