Ξέρουμε ότι ο ρόλος της μητέρας, ειδικά σε τόσο δύσκολες εποχές, είναι εξαντλητικός υπό την έννοια ότι τα οικογενειακά βάρη ρουφούν όλη σας την ενέργεια με αποτέλεσμα να παραμελείτε τον εαυτό σας.

Ξέρουμε, επίσης, ότι από τις πρώτες γραμμές αυτού του άρθρου γεμίζετε το μυαλό σας με άρνηση σκεπτόμενες ότι καλές οι συμβουλές για να νιώθετε όμορφη και σέξι, αλλά, αν θέλετε να στηρίξετε ένα σπίτι αυτά δεν γίνονται.

Να σας θυμίσουμε, λοιπόν, ότι το να μεταμορφώνεστε σε  ήρωες, να είστε και να θυσιάζετε τον εαυτό σας δεν είναι καλή τακτική γιατί μια πετυχημένη οικογένεια με ευτυχισμένα παιδιά βασίζεται σε ένα πετυχημένο και ευτυχισμένο ζευγάρι. Με το να παραμελείτε τον εαυτό και το σύντροφο σας πυροδοτείτε την αρχή του τέλους μιας ευτυχισμένης ομάδας.

<strong>Βήμα 1:</strong> Είναι εντάξει να μην είστε σούπερ ήρωες. Μην έχετε τύψεις επειδή είστε άνθρωπος με όρια, κουράζεστε και φυσικά αδυνατείτε να ελέγξετε τα πάντα. Απαιτήστε στιγμές ηρεμίας για τον εαυτό σας με το ίδιο πάθος που απαιτείτε από τον εαυτό σας να εξασφαλίσει ηρεμία στα παιδιά σας.

Ο λόγος είναι απλός αν πάθετε υπερκόπωση ή αρρωστήσετε από την υπερβολική προσπάθεια δεν θα είστε σε θέση να φροντίσετε πλέον την οικογένεια σας και φυσικά μία ασθένεια θα οδηγήσει όλη την οικογένεια στη δυστυχία. Όλοι προτιμούμε μια «τεμπέλα» μαμά από μία άρρωστη μαμά.

<strong>Βήμα 2:</strong> Φροντίστε να έχετε μία υγιή εμφάνιση και να νιώθετε όμορφη. Ναι, βαριέστε να χτενιστείτε όταν πρέπει να ξυπνήσετε αχάραγο, να τα ντύσετε, να τα πάτε σχολείο και μετά για δουλειά. ΑΛΛΑ η υγιής εμφάνιση θα κάνει εσάς πιο εύθυμη και τα παιδιά πιο χαρούμενα γιατί με το να σας βλέπουν έτσι θα νιώθουν ασφαλή. Επίσης, με το να βλέπουν τη μαμά υπό κατάρρευση τα παιδιά νιώθουν όχι μόνο ανασφάλεια και άγχος αλλά επίσης τύψεις…πολλές τύψεις και ενοχές διότι θεωρούν ότι η μαμά θα ήταν πιο ευτυχισμένη χωρίς εκείνα στη ζωή της. Μην γεμίζετε τύψεις και δυστυχία τα μικρά σας αλλά χωρίστε το χρόνο σας με τρόπο που να είστε όλοι χαρούμενοι στο σπίτι, ακόμα και αν αυτό σημαίνει ακαταστασία με ασιδέρωτα ρούχα και ασφουγγάριστο πάτωμα!

<strong>Βήμα 3:</strong> Επιχείρηση γυναίκα: πώς θα υλοποιήσετε τα δύο παραπάνω στο έπακρο;

α. Θα σταματήσετε να φοράτε ρούχα φθαρμένα και που δεν σας κάνουν. Αν δεν έχετε χρήματα ακόμα και με 3 και 5 ευρώ μπορείτε να πάρετε ένα ωραίο άνετο φόρεμα ή ένα αθλητικό συνολάκι από πλανόδιους ή από ελαφρώς μεταχειρισμένα.  Το ίδιο ισχύει και για τα εσώρουχα κυρίες μου!

β. Επειδή η καθημερινότητα σας δεν σας επιτρέπει πολλά λούσα καλό θα ήταν να αποκτήσετε ένα πιο casual αθλητικό look το οποίο είναι νεανικό και σας βοηθάει να φαίνεστε περιποιημένη με μόλις 5-10 λεπτά στον καθρέφτη. Μπορείτε να κάνετε ένα ωραίο κοντό κούρεμα με το οποίο θα είστε καθημερινά χτενισμένη (πλέον όλα τα κομμωτήρια κάποιες μέρες έχουν έκπτωση και μπορείτε με μια ματιά στο ίντερνετ να κουρευτείτε ακόμα και με 5 ευρώ).

γ. Αντί να φοράτε μαμαδίστικα παπούτσια, καλύτερα να αγοράσετε ένα άνετο ζευγάρι αθλητικά, τα οποία πέρα από το νεανικό τους στυλ είναι ιδανικά για τη μέση καθώς έχουν σχεδιαστεί για να υποστηρίζουν το καταπονημένο σώμα των αθλητών (υπάρχουν και φθηνές μάρκες αθλητικών αλλά υπάρχουν και πάρα πολλά outlet όπου μπορείτε να βρείτε παπούτσια από γνωστές μάρκες αθλητικών ακόμα και με 15-20 ευρώ).

δ. Όσες δεν δουλεύετε αποκτήστε ένα χόμπι. Στο δήμο σας υπάρχουν δωρεάν μαθήματα από χορό μέχρι ζωγραφική και φιλαρμονική. Διαλέξτε κάτι και μία δύο φορές την εβδομάδα θα έχετε την ευκαιρία να ευχαριστήσετε την ψυχή σας και να γνωρίσετε νέο κόσμο. Άλλωστε μια πολυτάλαντη σύντροφος είναι μία αξιοθαύμαστη σύντροφος.

ε. Να είστε ευγενική και να απαιτείται ευγένεια. Μην αφήνεται το άγχος να μεταμορφώνεται σε θυμό που ξεσπά ο ένας αγαπημένος στον άλλο γιατί έτσι θα απομακρυνθείτε σαν ζευγάρι και πριν το καταλάβετε θα είστε δύο ξένοι στο ίδιο σπίτι. Η καλύτερη τακτική είναι να αγκαλιάζεστε συχνά για να μην χάνετε η οικειότητα και να συζητάτε σημειώνοντας  ότι και οι δύο υποφέρετε από τα ίδια προβλήματα και κατανοείτε τους προβληματισμούς, αλλά και την αδυναμία του συντρόφου σας να ανταπεξέλθει. Είστε ομάδα και έτσι πρέπει να μείνετε, αλλιώς το όνειρο της ευτυχισμένης οικογένειας θα γίνει εφιάλτης.

Ελπίζουμε να βοηθήσαμε έστω και λίγο, πάντως είτε αποφασίσετε να  ακολουθήσετε τις  συμβουλές μας είτε όχι να είστε πάντα αισιόδοξη, ευτυχής και να εκτιμάτε όσα έχετε.