<div class="list_main">
<div class="middle_middle_column">
<div class="middle_middle_column_box_text">

Αμφίβολη είναι η καταβολή των επικουρικών συντάξεων σε συνταξιούχους δημοσιογράφους και προσωπικό εφημερίδων. Επιστολή προς τα διοικητικά συμβούλια των Ενώσεων Συντακτών Αθήνας, Μακεδονίας - Θράκης και των αντίστοιχων Ενώσεων Προσωπικού εφημερίδων απέστειλε το διοικητικό συμβούλιο του ΕΔΕΟΑΠ, ζητώντας ταμειακή διευκόλυνση (δάνειο) για να μπορέσει να αντεπεξέλθει στις τρέχουσες υποχρεώσεις. Αναφέρει χαρακτηριστικά ότι οι δαπάνες περίθαλψης και η καταβολή της επικούρησης του μηνός Αυγούστου ανέρχεται σε 1.300.000 ευρώ.

Δεν είναι η πρώτη φορά που γίνεται έκκληση για κάλυψη τρεχουσών αναγκών, καθώς το ΔΣ του ΕΔΟΕΑΠ είχε αποστείλει σχετικά αιτήματα τον περασμένο Μάιο και Ιούνιο.

&nbsp;

<strong>Η επιστολή του ΔΣ του ΕΔΟΕΑΠ έχει ως εξής:</strong>

«Αγαπητοί συνάδελφοι

Σε συνέχεια των πρόσφατων επιστολών μας (αριθ. πρωτ. 10093/21-5-2015 και 11571/11-6-2015) σχετικά με τη δυσμενή οικονομική κατάσταση του Ταμείου μας και στις οποίες δεν υπήρξε καμία ανταπόκριση από μέρους σας έως σήμερα, σας γνωστοποιούμε τα παρακάτω:

• Τα χρηματικά διαθέσιμα του ΕΔΟΕΑΠ την παρούσα στιγμή ανέρχονται σε 1 εκατ. ευρώ περίπου.
• Τα έσοδα του ΕΔΟΕΑΠ από την κατανομή Αγγελιοσήμου από το ΕΤΑΠ ΜΜΕ για το μήνα Ιούλιο θα ανέλθουν σε 70.000 ευρώ περίπου, αντί του ποσού των 800.000 ευρώ που είχαν προϋπολογιστεί.
• Λόγω της τραπεζικής αργίας, τα έσοδα από εισφορές 3% θα εμφανίσουν σημαντική υστέρηση και η άμεση είσπραξή τους είναι αβέβαιη.

Λαμβάνοντας υπόψη τα παραπάνω, θα θέλαμε να σας υπενθυμίσουμε για πολλοστή φορά τη σύσταση εκ μέρους μας για προσωρινή δανειακή ενίσχυση του Ταμείου καθώς υπό τις παρούσες συνθήκες δεν θα μπορέσουμε να αντεπεξέλθουμε στις τρέχουσες υποχρεώσεις μας, μεταξύ των οποίων είναι οι δαπάνες περίθαλψης και η καταβολή της επικούρησης του μηνός Αυγούστου, ύψους ποσού €1.300.000 ευρώ περίπου, προς τα μέλη των Ενώσεων.

Συνεπώς, σας ζητάμε - λόγω των έκτακτων αναγκών και των ανυπέρβλητων οικονομικών δυσκολιών - την προσωρινή ταμειακή διευκόλυνση του Οργανισμού με τα παρακάτω ποσά ανά Ένωση:

• 2.000.000 ευρώ ΕΣΗΕΑ
• 500.000 ευρώ ΕΠΗΕΑ
• 300.000 ευρώ ΕΣΗΕΜ-Θ
• 100.000 ευρώ ΕΠΗΕΘ

Στην περίπτωση που δεν είναι δυνατή η παραπάνω ενέργεια από μέρους σας, σας ενημερώνουμε ότι θα βρεθούμε στη δυσάρεστη θέση να προβούμε στη ρευστοποίηση περιουσιακών στοιχείων του Χαρτοφυλακίου μας, εφόσον και αυτή καταστεί εφικτή.

</div>
</div>
</div>