Με αμείωτο ενδιαφέρον συνεχίζονται οι δηλώσεις συμμετοχής του κοινού στην δωρεάν ενημερωτική εκδήλωση που οργανώνει η Ελληνική Εταιρεία Αγγειακής και Ενδαγγειακής Χειρουργικής στην Αθήνα, την Κυριακή 21 Ιουνίου 2015, 09.00 -13.30 στο Αμφιθέατρο του Πολεμικού Μουσείου (Συμβολή των οδών Βασ. Σοφίας και Ριζάρη).

Σκοπός της εκδήλωσης είναι η προφύλαξη και αντιμετώπιση της θρομβοεμβολής και η απάντηση πολλών βασικών ερωτημάτων των ασθενών και του περιβάλλοντός τους, που αφορούν την καθημερινότητα των πασχόντων.
Για το λόγο αυτό, εκτός των απαντήσεων σε συγκεντρωμένες και ομαδοποιημένες από τους ιατρούς ερωτήσεις, οι ιατροί θα απαντήσουν και σε ερωτήσεις που θα θέσει το κοινό είτε κατά τη διάρκεια της εκδήλωσης είτε μέσω της ειδικής φόρμας που υπάρχει στο site www.thrombosiscongress.gr/εκδήλωσηκοινού ή στο fax : 210 3644441
Η Επιστημονική Εκδήλωση οργανώνεται με τη συνεργασία όλων των επιστημονικών εταιρειών, που δραστηριοποιούνται στην αντιμετώπιση της θρομβοεμβολής, τελεί υπό την αιγίδα του Υπουργείου Υγείας, της ΚΕΔΕ, της Ιατρικής Σχολής ΕΚΠΑ, του ΚΕΕΛΠΝΟ, του Πανελλήνιου Φαρμακευτικού Συλλόγου και του Πανελλήνιου Ιατρικού Συλλόγου ενώ θα συμμετέχουν οι Ιατρικοί Σύλλογοι Αθηνών και ο Ιατρικός Σύλλογος Πειραιώς.