<p>Πολλά είναι τα προϊόντα που θα βρει κανείς στα φαρμακεία, τα οποία υπόσχονται γρήγορα αποτελέσματα στη λιποδιάλυση και την απώλεια των περιττών κιλών. Κι όμως, υπάρχουν και φυσικοί τρόποι για να ενεργοποιήσουμε το μεταβολισμό μας και σε συνδυασμό με μια ισορροπημένη διατροφή και άσκηση, να φτάσουμε στο επιθυμητό βάρος. Επτά ροφήματα που μπορούμε να εντάξουμε στη διατροφή μας για να διώξουμε τις τοξίνες και το περιττό λίπος από τον οργανισμό μας είναι τα παρακάτω:</p>
<p>&nbsp;</p>
<p><strong>1.Πράσινο τσάι:</strong> Είναι το κορυφαίο ρόφημα για τις δίαιτες και η βάση σε πολλά φαρμακευτικά σκευάσματα για απώλεια βάρους. Το πράσινο τσάι έχει ευεργετικές ιδιότητες για τον οργανισμό σου σε περίοδο διατροφής, αφού αποτελεί φυσικό λιποδιαλυτό, δρα κατά της κυτταρίτιδας και αυξάνει τον μεταβολισμό.</p>
<p><strong>2.Ρόφημα με κανέλα, μέλι και λεμόνι:</strong> Συνδυασμός τριών συστατικών για διατήρηση του σακχάρου σε φυσιολογικά επίπεδα, καλύτερη κυκλοφορία του αίματος και πνευματική εγρήγορση.</p>
<p><strong>3.Χυμός γκρέιπφρουτ:</strong> Πλούσιο σε βιταμίνη C, το γκρέιπφρουτ βοηθά στην ενίσχυση της άμυνας του οργανισμού, αλλά και στην καταπολέμηση του λίπους.</p>
<p><strong>4.Χυμός ανανά:</strong> Ο φυσικός χυμός ανανά είναι πλούσιος σε θρεπτικά συστατικά και συμβάλλει στην καλύτερη πέψη των πρωτεϊνών.</p>
<p><strong>5.Τσάι με τζίντζερ/ πιπερόριζα:</strong> Ιδανικό ρόφημα για δίαιτα, καθώς βοηθά στην απώλεια της όρεξης. Είναι αποτελεσματικότερο όταν καταναλώνεται μισή ώρα πριν από το γεύμα, προκειμένου να μειώσεις τη μερίδα σου. Ωστόσο, τα οφέλη του δεν τελειώνουν εκεί, αφού μπορεί να αυξήσει το μεταβολισμό σου, αλλά και να τονώσει το κυκλοφορικό σύστημα.</p>
<p><strong>6.Καφές:</strong> Το αγαπημένο σου καθημερινό ρόφημα, όχι μόνο σε τονώνει, αλλά και αυξάνει τους παλμούς της καρδιάς σου, με άμεση συνέπεια να τίθεται σε εγρήγορση και ο μεταβολισμός σου, ενώ παράλληλα είναι πλούσιος σε αντιοξειδωτικά. Φυσικά, βασικές προϋποθέσεις είναι να μην φτάσεις σε υπερβολική κατανάλωση, όπως επίσης, και να μην προσθέτεις πολύ ζάχαρη.</p>
<p><strong>7.Ρόφημα λουίζας, ιβίσκου και τσουκνίδας:</strong> Η λουίζα, όπως και το πράσινο τσάι, είναι ένα από τα «βότανα της δίαιτας». Μπορεί να ρυθμίσει την όρεξή σου, ενώ ο ιβίσκος βοηθά στην πέψη των υδατανθράκων και την εντερική δραστηριότητα. Τέλος, η τσουκνίδα συμβάλλει στην απώλεια των κιλών, αφού αποβάλλει τις τοξίνες και ενεργοποιεί τον μεταβολισμό.</p>
<p>&nbsp;</p>



Πηγή : eReportaz