<p>Κορυφαίοι επιστήμονες στον τομέα του καπνίσματος σε δημοσίευση στο επιστημονικό περιοδικό «Addiction», αναφέρονται στη σημασία που έχει η «μείωση της βλάβης» που μπορεί να προσφέρει το ηλεκτρονικό τσιγάρο σε εκατομμύρια καπνιστές.</p>
<p>Η καθηγήτρια Ann McNeill, επικεφαλής συγγραφέας της επιστολής από το Εθνικό Κέντρο Μελέτης Εθισμού του King’s College του Λονδίνου, δήλωσε: «Τα ηλεκτρονικά τσιγάρα είναι κάτι το καινούργιο και σίγουρα δεν έχουμε ακόμα όλες τις απαντήσεις σχετικά με τις μακροπρόθεσμες επιπτώσεις τους στην υγεία, αλλά αυτό που σίγουρα ξέρουμε είναι ότι είναι πολύ ασφαλέστερα από ότι τα συμβατικά τσιγάρα, τα οποία σκοτώνουν πάνω από 6 εκατομμύρια ανθρώπους κάθε χρόνο σε ολόκληρο τον κόσμο».</p>
<p>Ο καθηγητής Peter Hajek, ένας από τους συγγραφείς της μελέτης που δημοσιεύτηκε σήμερα στο περιοδικό Addiction από την Ερευνητική Μονάδα Εξάρτησης από τον Καπνό του Πανεπιστημίου Queen Mary του Λονδίνου, δηλώνει: «Υπάρχουν δύο προϊόντα που ανταγωνίζονται. Το πρώτο, το συμβατικό τσιγάρο, θέτει σε κίνδυνο τους χρήστες και τους παθητικούς καπνιστές και στρατολογεί νέους πελάτες, κυρίως παιδιά μη καπνιστές να το δοκιμάσουν. Το άλλο, το ηλεκτρονικό τσιγάρο, είναι πολύ πιο ασφαλές, δεν ενέχει κανέναν κίνδυνο από περιβαλλοντική έκθεση, ενώ τα ποσοστά των μη καπνιστών/παιδιών που το δοκιμάζουν και ξεκινούν συστηματική χρήση είναι αποδεδειγμένα αμελητέα».</p>
<p>Πηγή: onmed.gr</p>


 Πηγή : <a href="http://www.e-reportaz.gr/%cf%84%ce%bf-%ce%b7%ce%bb%ce%b5%ce%ba%cf%84%cf%81%ce%bf%ce%bd%ce%b9%ce%ba%cf%8c-%cf%84%cf%83%ce%b9%ce%b3%ce%ac%cf%81%ce%bf-%cf%83%cf%8e%ce%b6%ce%b5%ce%b9-%ce%b5%ce%ba%ce%b1%cf%84%ce%bf%ce%bc%ce%bc/">e-reportaz.gr</a>