<strong>Αλλαγές στο επίδομα πετρελαίου θέρμανσης σχεδιάζει το υπουργείο Οικονομικών</strong>, με νέα ποσά ανά λίτρο, αυστηρότερα εισοδηματικά και περιουσιακά κριτήρια και μεταβολές που έχουν να κάνουν με τους νομούς που ανήκουν στις τέσσερις ζώνες βάσει των οποίων επιδοτούνται ανάλογα οι καταναλωτές.

Το βασικό σχέδιο για το επίδομα πετρελαίου θέρμανσης:
<ul>
	<li>Καταργείται η προκαταβολή του 25%</li>
	<li>Μειώνεται η επιδότηση ανά λίτρο: 25 λεπτά € αντί για 35 λεπτά €</li>
	<li>Επιβάλλονται νέα αυστηρότερα εισοδηματικά κριτήρια: Άγαμος: Ετήσιο εισόδημα έως 12.000 € (από 30.000 € πέρυσι), Έγγαμος χωρίς παιδιά: Ετήσιο εισόδημα έως 20.000 € (από 40.000 € πέρυσι), Έγγαμος με 1 παιδί: Ετήσιο εισόδημα έως 22.000 € (από 43.000 € πέρυσι), Έγγαμος με 2 παιδιά: Ετήσιο εισόδημα έως 24.000 € (από 46.000 € πέρυσι), Έγγαμος με 3 παιδιά και άνω: Ετήσιο εισόδημα έως 26.000 € (από 49.000 € πέρυσι), Μονογονεϊκές οικογένειες: Ετήσιο εισόδημα έως 22.000 € (από 43.000 € πέρυσι)</li>
	<li>Επιβάλλονται νέα αυστηρότερα περιουσιακά κριτήρια: Συνολική αντικειμενική αξία ακινήτων: Έως 100.000 € για τους άγαμους (από 200.000 €), Έως 150.000 € για έγγαμους και μονογονεϊκές οικογένειες (από 300.000 €).</li>
	<li>Σχεδιάζονται αλλαγές στις 4 ζώνες.</li>
</ul>
Οι τιμές πώλησης του πετρελαίου θέρμανσης κυμαίνονται στα μεγάλα αστικά κέντρα από 79 λεπτά του ευρώ ανά λίτρο έως 85 λεπτά ανά λίτρο, ενώ στις απομακρυσμένες περιοχές η τιμή διαμορφώνεται κατά 4 με 5 λεπτά παραπάνω.

Το επίδομα πετρελαίου ανά γεωγραφική ζώνη με βάση τα όσα ισχύουν

Α΄ Ζώνη (Γρεβενά, Κοζάνη, Καστοριά, Φλώρινα, Δράμα, Ευρυτανία)
<ul>
	<li>Ανώτατα επιδοτούμενα λίτρα: 3.000 (25 λίτρα το τετραγωνικό)</li>
	<li>Ανώτατο επίδομα: 1.050 €</li>
</ul>
Β΄ Ζώνη (Ιωάννινα, Λάρισα, Καρδίτσα, Τρίκαλα, Αρκαδία, Πιερία, Ημαθία, Πέλλα, Θεσσαλονίκη, Κιλκίς, Χαλκιδική, Σέρρες, Καβάλα, Ξάνθη, Ροδόπη, Έβρου)
<ul>
	<li>Ανώτατα επιδοτούμενα λίτρα: 1.800 (15 λίτρα το τετραγωνικό)</li>
	<li>Ανώτατο επίδομα: 630 €</li>
</ul>
Γ΄ Ζώνη (Αττική, Κόρινθος, Ηλεία, Αχαΐα, Αιτωλοακαρνανία, Φθιώτιδα, Φωκίδα, Βοιωτία, Εύβοια, Μαγνησία, Λέσβος, Χίος, Κέρκυρα, Λευκάδα, Θεσπρωτία, Πρέβεζα, Άρτα)
<ul>
	<li>Ανώτατα επιδοτούμενα λίτρα: 960 (8 λίτρα το τετραγωνικό)</li>
	<li>Ανώτατο επίδομα: 336 €</li>
</ul>
Δ΄ Ζώνη (Κρήτη, Κυκλάδες, Δωδεκάνησα, Σάμος, Μεσσηνία, Λακωνία, Αργολίδα, Ζάκυνθος, Κεφαλλονιά, Κύθηρα, νησιά Σαρωνικού)
<ul>
	<li>Ανώτατος αριθμός επιδοτούμενων λίτρων: 600 (5 λίτρα το τετραγωνικό)</li>
	<li>Ανώτατο επίδομα: 210 €</li>
</ul>
Οι αλλαγές που σχεδιάζονται αφορούν κυρίως νομούς που σήμερα βρίσκονται στη Β΄ Ζώνη, ενώ θα έπρεπε να βρίσκονται στην Α΄ Ζώνη. Χαρακτηριστική περίπτωση ο νομός Ιωαννίνων.