<p>Γνωρίζατε ότι η κατάσταση της υγείας σας και οι διατροφικές ανάγκες του οργανισμού σας μπορεί να φανούν από το χρώμα και την γενική εικόνα των χειλιών σας;<br />
Και όμως είναι αλήθεια. Την επόμενη φορά που θα κοιταχτείτε στον καθρέφτη, προσέξτε καλά τα χείλη σας.Δείτε τι σημαίνει για τον οργανισμό σας η κατάστασή τους και πράξτε αναλόγως:</p>
<p>Κόκκινα χείλη: Τα τριχοειδή αιμοφόρα αγγεία έχουν διογκωθεί, κάτι που υποδεικνύει ότι ίσως έχετε αυξημένη πίεση στο αίμα. Περιορίστε τα ζωικά προϊόντα και το αλάτι στα φαγητά.</p>
<p>Άσπρα ή χλωμά χείλη: Η κακή κυκλοφορία προκαλεί στασιμότητα του αίματος, προβλήματα στο λεμφικό σύστημα και αλλεργίες. Περιορίστε τα γαλακτοκομικά προϊόντα και την ζάχαρη. Αποφύγετε επίσης τις τροφές με τεχνητά πρόσθετα.</p>
<p>Χείλη με κίτρινο χρώμα στις γωνίες: Το συκώτι σας καταπονείται πολύ και αυτό οδηγεί σε υπερβολική παραγωγή χολής. Καταναλώστε λιγότερα λιπαρά, συμπεριλαμβανομένων των τηγανητών και των αυγών και πιείτε περισσότερο νερό.</p>
<p>Σκούρα ή μπλε χείλη: Λιπαρά οξέα και αλάτι συσσωρεύονται στα έντερα και το στομάχι σας. Μειώστε την κατανάλωση κορεσμένων λιπαρών και καταναλώστε περισσότερα λαχανικά με πράσινο φύλλωμα.</p>