Δεν είναι θέμα μεγέθους τελικά! Μια νέα έρευνα έρχεται να καταρρίψει τα όσα πιστεύαμε έως σήμερα σχετικά με τον γυναικείο οργασμό.

Οι περισσότερες γυναίκες δεν καταφέρνουν να ολοκληρώσουν μόνο με την διείσδυση κατά τη διάρκεια της ερωτικής πράξης. Και αυτό οφείλεται σε ανατομικούς λόγους, υποστηρίζουν Αμερικανοί ερευνητές.

Σύμφωνα με τους ειδικούς, η ικανότητα της γυναίκας να φτάσει σε οργασμό κατά τη διάρκεια της ερωτικής επαφής εξαρτάται σχεδόν αποκλειστικά από την ανάπτυξή της, όταν ήταν ακόμα σε εμβρυϊκό στάδιο. Συγκεκριμένα, κατά την διάρκεια της κύησης, η κλειτορίδα στα θήλεα έμβρυα αρχίζει να διαχωρίζεται και να εξέχει από το άνοιγμα του κόλπου.

Αλλά στις γυναίκες των οποίων η κλειτορίδα έχει απομακρυνθεί πολύ, ίσως είναι δύσκολο ή ακατόρθωτο να πετύχουν οργασμό κατά τη διάρκεια του σεξ, επειδή ο τρόπος που γίνεται παραδοσιακά η ερωτική πράξη δεν παρέχει επαρκή τριβή για να διεγερθεί η κλειτορίδα.

Οι ερευνητές του Τμήματος Ανατομίας στην Ιατρική Σχολή του Πανεπιστημίου της Ιντιάνα παρατήρησαν ότι η απόσταση ανάμεσα στην κλειτορίδα και την ουρήθρα μπορεί να προβλέψει, αν θα καταφέρει να πετύχει οργασμό κατά τη διάρκεια του σεξ, με ή χωρίς επιπρόσθετη διέγερση.

Η έκθεση του εμβρύου στις ανδρικές ορμόνες κατά τη διάρκεια της κύησης αυξάνει την απομάκρυνση της κλειτορίδας από το κολπικό άνοιγμα.

«Η ιδανική απόσταση είναι τα 2,5 εκατοστά. Αν μια γυναίκα έχει απόσταση 3 εκατοστών τότε δύσκολα θα πετύχει οργασμό κατά τη διάρκεια της ερωτικής πράξης» εξηγεί η Δρ Ελίζαμπεθ Λόιντ, του Ινστιτούτου Έρευνας για τον Έρωτα, το Φύλο και την Αναπαραγωγή «Kinsey» του Πανεπιστημίου «Bloomington» στην Ιντιάνα.

«Άλλοι παράγοντες, όπως το μέγεθος του πέους, η ικανότητα του συντρόφου ή η ερωτική επιθυμία μπορεί επίσης να παίζουν ρόλο, αλλά η ανατομική απόσταση μπορεί να προβλέψει την πιθανότητα οργασμού» προσθέτει η Δρ Λόιντ.

Να σημειωθεί ότι το 70% με 90% των γυναικών δεν καταφέρνουν να έρθουν σε οργασμό μόνο με την διείσδυση του πέους.

Μεταξύ αυτών που ισχυρίζονται ότι έχουν καθαρά κολπικούς οργασμούς, το 90% υποστηρίζουν ότι πρέπει να βρίσκονται από πάνω. Αλλά, σύμφωνα με τα νεότερα δεδομένα, όταν η γυναίκα κάθεται πάνω στον σύντροφό της, τότε η κλειτορίδα πιέζεται επάνω στην κοιλιακή χώρα του άνδρα και όχι στο πέος του. Συνεπώς, πρόκειται ουσιαστικά για μη κολπικό οργασμό.