Πεινάτε περισσότερο τώρα που οι θερμοκρασίες είναι πολύ χαμηλές; Είναι απολύτως φυσιολογικό καθώς το χειμώνα το σώμα μας ζητά περισσότερες θερμίδες για να διατηρήσει σταθερή τη θερμοκρασία του.

Ποιες όμως είναι οι τροφές που ταιριάζουν στο κρύο;

<strong>ΤΑ ΖΕΣΤΑ ΦΑΓΗΤΑ</strong>

Η κατανάλωση τους δίνει την αίσθηση της θερμότητας στο σώμα σε σχέση με την πεσμένη εξωτερική θερμοκρασία. Ζεστές σούπες με κρέας, μαγειρευτά στο φούρνο ή στην κατσαρόλα είναι μερικές καλές προτάσεις.

<strong>ΤΑ ΛΙΠΗ</strong>

Το λίπος βοηθάει το σώμα να κρατηθεί ζεστό. Επίσης κάνει πιο εύκολη την απορόφηση βιταμινών όπως η Α, η D, η Ε, η Κ. Τροφές πλούσιες σε καλά λιπαρά είναι τα ψάρια, οι ξηροί καρποί, τα έλαια, οι ελιές και το αβοκάντο.

<strong>ΤΡΟΦΕΣ ΠΛΟΥΣΙΕΣ ΣΕ ΥΔΑΤΑΝΘΡΑΚΕΣ</strong>

Οι υδατάνθρακες μας βοηθάνε να νοιώθουμε πιο χαρούμενοι και ευδιάθετοι. Μακαρόνια, πατάτες, ρύζι, ψωμί, όλα τα πλούσια σε υδατάνθρακες φαγητά προτείνονται ανεπιφυλακτα. Όμως ΠΡΟΣΟΧΗ χρειάζεται στην ποσότητα που θα καταναλώσετε καθώς οι τροφές αυτές είναι πλούσιες σε θερμίδες.

<strong>ΤΡΟΦΕΣ ΠΛΟΥΣΙΕΣ ΣΕ ΣΕΛΗΝΙΟ</strong>

Όταν στον οργανισμό μας το σελήνιο βρίσκεται σε ικανοποιητικά επίπεδα, το ανοσιοποιητικό μας σύστημα τονώνεται. Και αυτό γιατί αυξάνονται οι κυτοκίνες οι οποίες καταπολεμούν τους ιούς. Τροφές με σελήνιο είναι οι ξηροί καρποί, το κρέας, τα ψάρια και τα θαλασσινά.

<strong>ΝΕΡΟ ΚΑΙ ΑΦΕΨΗΜΑΤΑ</strong>

Επειδή το χειμώνα μειώνεται το αίσθημα της δίψας υπάρχει περίπτωση να αφυδατωθούμε δίχως να το πάρουμε χαμπάρι.Εκτός από το νερό, που ποτέ δεν πρέπει να παραλείπεται, έχουμε στην διάθεσή μας πολλά ζεστά ροφήματα και αφεψήματα. Τσάι, χαμόμηλο, τήλιο είναι μερικά από αυτά, που και καλό κάνουν γενικότερα στην υγεία αλλά και θα μας κρατήσουν ζεστούς και ενυδατωμένους.