Η Rontis Corporation S.A. ανακοινώνει τη συνεργασία της με τη φαρμακευτική εταιρεία ELPEN ΑΕ, για την αποκλειστική προώθηση και διανομή των προϊόντων Βρεφικής Διατροφής Rontamil, στην Ελληνική επικράτεια, από την 1η Δεκεμβρίου 2015.

Η Rontis ανέπτυξε και παράγει την οικογένεια προϊόντων βρεφικής διατροφής Rontamil, την οποία μέχρι σήμερα προωθούσε και διένειμε στην Ελληνική αγορά μέσω της θυγατρικής της Rontis Hellas ΑΕΒΕ. Η σειρά Rontamil, λόγω της προηγμένης σύνθεσής της, αποτελεί την κορυφαία σύγχρονη επιλογή για τη βρεφική διατροφή.

H ELPEN AE, η κορυφαία, αμιγώς Ελληνική φαρμακευτική βιομηχανία, μέσω της διάθεσης της πλήρους γκάμας των προϊόντων βρεφικής διατροφής Rontamil, σε συνδυασμό με τα υπόλοιπα παιδιατρικά προϊόντα που ήδη διακινεί, ενισχύει σημαντικά την παρουσία της στον Παιδίατρο με ένα ολοκληρωμένο portfolio προϊόντων.