Δώρα από καρδιάς δίνονται άνευ αφορμής ανάμεσα στους ερωτευμένους, πολύ περισσότερο στην γιορτούλα τους στις 14 Φεβρουαρίου!

Αυτή η μέρα είναι γεμάτη αγάπη και αναμνήσεις από το παρελθόν που ξεπηδούν με μια αγκαλιά και ένα χαμόγελο στον αγαπημένο ή την αγαπημένη μας.

Είναι σημαντικό να επιλέξουμε δώρα σύμφωνα με την θετική ενέργεια του feng shui που θα μας βοηθήσουν να προσελκύσουμε αλλά και να διατηρήσουμε τον έρωτα στην ζωή μας.

Σε αντίθεση με ό,τι οι περισσότεροι από μας έχουμε στο μυαλό μας για το τέλειο δώρο για αυτή την ερωτική μέρα που είναι τα κόκκινα τριαντάφυλλα, <strong>το feng shui προτείνει τριαντάφυλλα άλλου χρώματος όπως κρεμ, ροδακινί, ροζ στα οποία έχουν αφαιρεθεί οπωσδήποτε τα αγκάθια.</strong> Στην  περίπτωση δηλαδή που δίνουμε κόκκινα τριαντάφυλλα έτσι όπως τα αγοράζουμε αυτό σημαίνει πως “αιμορραγεί” κατά κάποιον τρόπο η σχέση (λόγω του κόκκινου χρώματος που έχουν τα τριαντάφυλλα που είναι ζωντανός οργανισμός) και πληγώνει λόγω των αγκαθιών.

Μπορούμε να επιλέξουμε<b> παιώνιες</b>, όπου το κόκκινο, μοβ και ροζ χρώμα τους φέρνει την ενέργεια της αγάπης (σε αντίθεση με το κόκκινο χρώμα των τριαντάφυλλων).

Θα πρέπει όμως να αποφύγουμε τις λευκές καθώς το λευκό χρώμα στις παιώνιες κατά την φιλοσοφία του feng shui, αντιπροσωπεύει την μοναξιά και την απομόνωση.

Ένα ακόμα πολύ ιδιαίτερο δώρο με θετική ενέργεια feng shui είναι οι <strong>πάπιες μανδαρίνοι</strong> (που τους βλέπουμε στην φωτογραφία) .<a href="http://www.healthreportaz.gr/wp-content/uploads/2016/02/mandarin-ducks.jpg" rel="attachment wp-att-15305"><img class="size-medium wp-image-15305 alignright" src="http://www.healthreportaz.gr/wp-content/uploads/2016/02/mandarin-ducks-300x225.jpg" alt="mandarin ducks" width="300" height="225" /></a>

Οι μανδαρίνοι συμβολίζουν την θηλυκή και αρσενική ενέργεια yin/yang και πιστεύεται ότι ζευγαρώνουν δια βίου, σε αντίθεση με άλλα είδη παπιών. Ως εκ τούτου, θεωρούνται ως σύμβολο συζυγικής αγάπης και πίστης, και γι' αυτό χρησιμοποιούνται ως σύμβολο στους κινεζικούς γάμους, επειδή ευνοούν την ευδαιμονία και την πίστη. Ωστόσο, επειδή το αρσενικό και το θηλυκό είναι τόσο ανόμοια στο παρουσιαστικό τους, αποκαλούνται «παράξενο ζευγάρι» ή «αταίριαστο ζευγάρι» αλλά αυτές ακριβώς οι διαφορές είναι που τα ενώνει και αλληλοσυμπληρώνονται.
Μια ακόμα επιλογή δώρου που έχουμε για την ημέρα του Αγίου Βαλεντίνου είναι <strong>δύο κρύσταλλοι ρόζ χαλαζία ιδανικά σε σχήμα καρδιάς</strong>. Αυτούς τους δωρίζουμε πάντα ανά δύο και μπορούμε είτε να τους έχουμε μαζί μας (ένας κρύσταλλος για κάθε άτομο στη σχέση) είτε να τους τοποθετήσουμε στα νοτιοδυτικά του χώρου μας.

Τέλος ένα πολύ όμορφο δώρο, ιδανικό για ζευγάρια που συγκατοικούν είναι το <strong>συντριβάνι</strong>, που αντιπροσωπεύει το στοιχείο του νερού. Το νερό καθαρίζει, εξυγιάνει και ευνοεί την ομαλή ροή ενέργειας Qi που βοηθά στο να αποφεύγονται οι συγκρούσεις ,οι διαξιφισμοί και οι αντιπαραθέσεις ανάμεσα στο ζευγάρι, ειδικά εάν το τοποθετήσουμε στην νοτιοδυτική πλευρά του χώρου μας που είναι ο τομέας ερωτικής και οικογενειακής αρμονίας σύμφωνα με την φόρμουλα του Bagua.

&nbsp;

<em><strong>Ευθυμία Α. Μισιρλή</strong></em>

<em><strong>Μηχανολόγος-Μηχανικός</strong></em>

<em><strong>Ειδικός σύμβουλος ευνοϊκής ψυχολογικής χωροθεσίας Feng Shui</strong></em>

<em><strong><a href="http://www.facebook.com/www.fengshuiinteriordesign.gr">www.facebook.com/www.fengshuiinteriordesign.gr</a></strong></em>