<div class="newsabstract">Στην τιμολόγηση νέων γενοσήμων και υβριδικών φαρμακευτικών προϊόντων προχωρά ο ΕΟΦ.</div>
<div class="newsbody">

Πρόκειται για φαρμακευτικά προϊόντα για τα οποία εκκρεμούσαν αιτήσεις προς τιμολόγηση και σήμερα 30 Οκτωβρίου 2015 αναρτήθηκαν στην ιστοσελίδα του ΕΟΦ, προς διαβούλευση οι προτάσεις του Οργανισμού για την τιμολόγησή τους.

Ο ΕΟΦ καλεί όσοι κάτοχοι άδειας κυκλοφορίας «επιθυμούν να διατυπώσουν παρατηρήσεις και να υποστηρίξουν τις θέσεις τους τεκμηριωμένα ή να καταθέσουν συμπληρωματικά στοιχεία, θα έχουν την δυνατότητα να προσέλθουν στην αίθουσα ΔΣ του ΕΟΦ στον 2ο όροφο»,  ακολουθώντας την ακόλουθη σειρά:

Δευτέρα 02-11-2015 και ώρα 09.30 π.μ. KAK κατά αλφαβητική σειρά από Α έως L (Λατινικοί Χαρακτήρες) και

Τρίτη 03-11-2015 και ώρα 09.30 π.μ. ΚΑΚ κατά αλφαβητική σειρά από M  έως Ζ (Λατινικοί Χαρακτήρες) και Α έως Φ (Ελληνικοί χαρακτήρες).

Μετά την επεξεργασία των προτάσεων και παρατηρήσεων, θα αναρτηθεί στην ιστοσελίδα του ΕΟΦ η τελική πρόταση του προς το Υπουργείο Υγείας για τα προϊόντα του Καταλόγου.

</div>