<p>Ένα πρωτότυπο σύστημα που μπορεί να σώσει χιλιάδες ζωές σχεδιάζει η αυτοκινητοβιομηχανία Ford.</p>
<p>Η νέα τεχνολογία καθισμάτων που παρουσίασε η εταιρία αποτελείται από έξι αισθητήρες, οι οποίοι ουσιαστικά κάνουν ηλεκτροκαρδιογράφημα στον οδηγό, ανιχνεύοντας ασυνήθεις καρδιακούς παλμούς. Παράλληλα, μία κάμερα που στοχεύει τον οδηγό, ανιχνεύει τυχόν αφύσικη στάση του σώματός του και ενδεχόμενο λιποθυμίας.</p>
<p>Τα δεδομένα συνδυάζονται, και σε περίπτωση που συμβεί κάτι στον οδηγό, αυτόματα ενεργοποιείται το σύστημα αυτόνομης οδήγησης το οποίο παρεμβαίνει στα συστήματα πέδησης, στο πεντάλ γκαζιού και στο σύστημα διεύθυνσης, ώστε να σταματήσει το αυτοκίνητο με ασφάλεια. Στη συνέχεια το αυτοκίνητο δίνει σήμα στις υπηρεσίες πρώτων βοηθειών.</p>
<p>Σύμφωνα με δηλώσεις του επικεφαλής του Κέντρου Έρευνας και εξέλιξης της Ford, Pim Van der Jagt, ο ολοένα αυξανόμενος αριθμός γηραιότερων οδηγών και αγοραστών αυτοκινήτων οδήγησε στη λήψη άμεσων μέτρων, σαν και αυτό, ενώ όπως υποστήριξε ο ίδιος, το συγκεκριμένο σύστημα θα μπορούσε να περάσει στην παραγωγή μέσα σε πέντε χρόνια.</p>



Πηγή : eReportaz