Αυτό είναι ένα συνηθισμένο λάθος που μπορεί να παραπλανήσει και την ασθενή και τον γυναικολόγο.

Ο κνησμός (φαγούρα) που οφείλεται σε <strong>μύκητες</strong> ή αναερόβια μικρόβια του κόλπου (τριχομονάδες, αιμόφιλος του κόλπου) συνδυάζεται και με αυξημένες δύσοσμες κολπικές εκκρίσεις.

Υπάρχει όμως και κνησμός που είναι <strong>αλλεργικής αιτιολογίας</strong> (αντίδραση του οργανισμού στα σερβιεττάκια, στα νάιλον εσώρουχα, σε ένα νέο απορρυπαντικό).

Επίσης, μπορεί να είναι <strong>ψυχοσωματικής αιτιολογίας</strong> και η γυναίκα να παρουσιάζει έξαρση, όταν αγχώνεται. Σε αυτή την περίπτωση θα υπάρχουν συνήθως εκζέματα και σε άλλες περιοχές του σώματος.

Η γυναίκα θα πρέπει να εξεταστεί γυναικολογικά και σαν πρώτο διαγνωστικό βήμα να ληφθεί μια καλλιέργεια κολπικού υγρού.

Η θεραπεία είναι ανάλογη του αιτίου. Αντιβίωση σε μορφή χαπιών ή υπόθετων σε περίπτωση κολπίτιδας, κορτιζονούχες και ενυδατικές κρέμες σε περίπτωση αλλεργίας- εκζεμάτων. Επίσης, σε περίπτωση υποτροπιαζουσών κολπίτιδων χρήσιμη είναι η συνχορήγηση προβιοτικών με γαλακτοβάκιλλους για ενίσχυση της κολπικής χλωρίδας.