<div class="text-body">
<div><strong>Στη Βουλή</strong> κατατέθηκε τα ξημερώματα το  <strong>νομοσχέδιο</strong> της <strong>συμφωνίας</strong> με τους δανειστές της χώρας και αναμένεται να κατατεθεί στην Ολομέλεια και να ψηφισθεί μετά τα μεσάνυχτα της Πέμπτης προς Παρασκευή, με  τη διαδικασία του κατεπείγοντος. Απόψε στις  9.30 το βράδυ έχει ορισθεί σύνοδος των προέδρων του κοινοβουλίου ώστε το <strong>νομοσχέδιο</strong> να εισαχθεί αύριο Πέμπτη στις αρμόδιες κοινοβουλευτικές επιτροπές.</div>
<div></div>
<div>Το σχέδιο  αποτελείται από δύο άρθρα. Στο  πρώτο περιλαμβάνονται τα προαπαιτούμενα και στο άρθρο 2 παρέχονται οι εξουσιοδοτήσεις προς  τον υπουργό Οικονομιών και στην διοικηση του ΤΧΣ για την υπογραφή της<strong> συμφωνίας</strong> και όλων των απαιτούμενων σχετικά με αυτής εγγράφων. Το ποσό της νέας δανειακής σύμβασης δύναται να φθάσει τα 86 δισ. ευρώ.</div>
<div></div>
<div><strong>Τι περιλαμβάνει:</strong></div>
<div>
<ul>
	<li>0,25% πρωτογενές έλλειμμα το 2015 και πλεονάσματα: + 0,50% το 2016, + 1,75% το 2017 και + 3,5% το 2018.</li>
	<li>Ανακεφαλαιοποίηση των τραπεζών μέχρι το τέλος του έτους.</li>
	<li>Τα κόκκινα δάνεια δεν πωλούνται, σ' αυτήν τη φάση..</li>
	<li>Το  λεγόμενο πακέτο Γιούνκερ των 35 δισ. ευρώ.</li>
	<li>Νέο ενιαίο μισθολόγιο στο Δημόσιο  από 1ης Ιανουαρίου 2016.</li>
	<li>Αλλαγή στη φορολογία των αγροτών, ξεκινώντας από την αύξηση του ειδικού φόρου κατανάλωσης στο πετρέλαιο, και στη συνέχεια στο εισόδημα.</li>
	<li>Σταδιακή κατάργηση πρόωρων συντάξεων.</li>
	<li>Προστασία από πλειστηριασμούς μόνο για τις ευπαθείς ομάδες</li>
	<li>Απελευθέρωση εκπτώσεων, ακτοπλοϊκών μεταφορών, ενέργειας.</li>
	<li>Άνοιγμα κλειστών επαγγελμάτων μηχανικού, συμβολαιογράφου, αναλογιστή και δικαστικού επιμελητή.</li>
	<li>Δυνατότητα ίδρυσης φαρμακείου από μη φαρμακοποιό.</li>
	<li>Κατάργηση των μη ανταποδοτικών χρεώσεων υπέρ τρίτων.</li>
	<li>Ολοκλήρωση  του προγράμματος ιδιωτικοποιήσεων.</li>
</ul>
</div>
<div><strong>Τα προαπαιτούμενα για το νέο δάνειο</strong></div>
<div>
<ul>
	<li>Αλλαγές στον Πτωχευτικό Κώδικα</li>
	<li>Αλλαγές στον κώδικα είσπραξης και στους κανόνες διαγραφής χρεών προς το δημόσιο</li>
	<li>Μείωση ακατάσχετων ορίων για οφειλές στο δημόσιο</li>
	<li>Αλλαγές στις διώξεις για χρέη στο δημόσιο</li>
	<li>Αλλαγές στις 100 δόσεις</li>
	<li>Αλλαγές στις ετήσιες χρηματοοικονομικές καταστάσεις των επιχειρήσεων</li>
	<li>Αύξηση προκαταβολής φόρων σε επιχειρήσεις</li>
	<li>Κατάργηση της επιβολής φόρου 26% στις εισαγωγές προς αποφυγήν για τριγωνικές συναλλαγές.</li>
	<li>Περιορισμός φοροαπαλλαγών για ναυτιλιακές επιχειρήσεις</li>
	<li>Κατάργηση φοροαπαλλαγών πρακτόρων ΟΠΑΠ</li>
	<li>Περιορισμός της φοροαπαλλαγής των αγροτών</li>
	<li>Κατάργηση έκπτωσης φόρου στο αγροτικό ντίζελ</li>
	<li>Μείωση ΦΠΑ από 23% σε 13% για το μοσχαρίσιο κρέας</li>
	<li>Αύξηση ΦΠΑ από 0% σε 23% για ιδιωτικά εκπαιδευτήρια</li>
	<li>Ηλεκτρονικά συστήματα καταπολέμησης φοροδιαφυγής και λαθρεμπορίου</li>
	<li>Το ΣΔΟΕ συγχωνεύεται με την ημιανεξάρτητη Γενική Γραμματεία Δημοσίων Εσόδων του υπουργείου Οικονομικών</li>
	<li>Αυξημένες ελευθερίες σε φοροελεγκτές</li>
	<li>Περιορισμός της αποζημίωσης για εκτός έδρας στο δημόσιο</li>
	<li>Ημιαυτόματες περικοπές κρατικών δαπανών από το δημοσιονομικό συμβούλιο αν ο προϋπολογισμός ξεφεύγει των στόχων του</li>
	<li>Άμεση εφαρμογή όλων των προαπαιτουμένων που ψηφίστηκαν τον Ιούνιο για το δάνειο-γέφυρα</li>
	<li>Κατάργηση φόρων υπέρ τρίτων</li>
	<li>Αλλαγές για χρέη στα ασφαλιστικά Ταμεία</li>
	<li>Αλλαγές στις κατώτατες συντάξεις</li>
	<li>Ενοποίηση επικουρικών ταμείων</li>
	<li>Αύξηση ορίων ηλικίας συνταξιοδότησης</li>
	<li>Μειώσεις σε τιμές φαρμάκων</li>
	<li>Πλαφόν στις δαπάνες προμηθειών των κρατικών νοσοκομείων και αυτόματος μηχανισμός επιστροφών από επιχειρήσεις Υγείας προς το δημόσιο (claw back)</li>
	<li>Αλλαγές διοικήσεων στα κρατικά νοσοκομεία</li>
	<li>Αλλαγές στις προσφορές/εκπτώσεις των καταστημάτων</li>
	<li>Μέτρα απελευθέρωσης της αγοράς Ενέργειας</li>
	<li>Διαχωρισμός της ΔΕΣΦΑ</li>
	<li>Μέτρα απελευθέρωσης της αγοράς φορτηγών μεταφορών</li>
	<li>Μέτρα απελευθέρωσης για πώληση του γάλακτος</li>
	<li>Μέτρα απελευθέρωσης πώλησης του ψωμιού</li>
	<li>Μέτρα απελευθέρωσης στα τουριστικά λεωφορεία</li>
	<li>Μέτρα απελευθέρωσης στα τουριστικά επαγγέλματα</li>
	<li>Μέτρα απελευθέρωσης του επαγγέλματος των δικαστικών επιμελητών</li>
	<li>Μέτρα απελευθέρωσης του επαγγέλματος των συμβολαιογράφων</li>
</ul>
</div>
</div>