<div class="itemIntroText">

<strong>Ο καρπός της σόγιας χρησιμοποιείται στη διατροφή των λαών της Άπω Ανατολής για περισσότερο από 5.000 χρόνια.</strong>

</div>
<div class="itemFullText">

Η <strong>διατροφική αξία</strong> της σόγιας είναι εντυπωσιακή:

-Περιέχει πρωτεΐνες υψηλής διατροφικής αξίας (5 φορές περισσότερες από το γάλα).
-Πάνω από το 86% των λιπών της είναι ακόρεστα (ελαϊκό οξύ) ή πολυακόρεστα.
-Η σόγια είναι εξαιρετική πηγή ω6 λιπαρών.
-Αν και φυτικής προέλευσης είναι εξαιρετική πηγή ασβεστίου, σιδήρου και άλλων πολύτιμων ανόργανων στοιχείων και βιταμινών.
-Σε αντίθεση με άλλα τρόφιμα φυτικής προέλευσης έχει χαμηλή περιεκτικότητα σε υδατάνθρακες.

<strong>Τα οφέλη</strong>

-<strong>Μειώνει την LDL «κακή» χοληστερόλη, προστατεύει από καρδιοπάθειες και καταπολεμά την παχυσαρκία</strong>. Η κατανάλωση 1-2 μερίδων τροφίμων σόγιας καθημερινά μειώνει σημαντικά τη χοληστερόλη.

-<strong>Ανακουφίζει στην εμμηνόπαυση</strong>. Για τις μετεμμηνοπαυσικές γυναίκες, οποιαδήποτε οιστρογόνος επίδραση (όπως αυτή της σόγιας), ακόμα και αδύνατη, μπορεί να είναι χρήσιμη για τη μείωση και των βραχυπρόθεσμων και των μακροπρόθεσμων επιπτώσεων της εμμηνόπαυσης.

-<strong>Προστατεύει από την οστεοπόρωση</strong>. Η οστεοπόρωση σχετίζεται με την αυξημένη απομάκρυνση ασβεστίου από τα οστά καθώς και με την αυξημένη απέκκριση ασβεστίου από τα ούρα. Η σόγια έχει προστατευτική δράση όσον αφορά το φαινόμενο της οστεοπόρωσης. Συγκεκριμένα έχει αποδειχθεί πως η απέκκριση ασβεστίου όταν καταναλώνουμε κρέας ή ψάρι είναι 150 mg/ημέρα, ενώ όταν καταναλώνεται ίση ποσότητα πρωτεΐνης, που προέρχεται όμως αποκλειστικά από την σόγια, η απέκκριση είναι μόνο 103 mg/ημέρα.

-<strong>Bοηθά τα «καλά» βακτήρια</strong>. Tο μίζο (παράγωγο της σόγιας), όπως και το γιαούρτι, θεωρείται καλή προβιοτική τροφή. Τα περισσότερα οφέλη από τα προβιοτικά σχετίζονται με την πρόληψη και την αντιμετώπιση διαταραχών του γαστρεντερικού συστήματος.

</div>
&nbsp;