<p>Ένα εμβόλιο που μπλοκάρει τη μόλυνση από τον ιό HIV ανέπτυξε διεθνής επιστημονική ομάδα με ερευνητές από τη Γαλλία και την Κίνα, ανακάλυψη που, όπως αναφέρουν οι ίδιοι στην ανακοίνωση τους, έγινε μάλλον τυχαία.</p>
<p>Ερευνητές από το Πανεπιστήμιο Ντεκάρτ στο Παρίσι σε συνεργασία με συναδέλφους τους από το Ιατρικό Πανεπιστήμιο Γκουανγκζού της Κίνας διαπίστωσαν ότι το εμβόλιο σταματά πλήρως τη μόλυνση που προκαλεί ο ιός SIV, δηλαδή ο αντίστοιχος ιός του HIV στους πιθήκους. Επίσης, το εμβόλιο μείωσε σημαντικά τον αριθμό των σωματιδίων του ιού στον οργανισμό των πιθήκων που είχαν ήδη μολυνθεί από τον SIV.</p>
<p>Οι επιστήμονες αναφέρουν στην έκθεση τους ότι τα αποτελέσματα που παρουσιάζει το νέο εμβόλιο είναι απρόσμενα καλά, ακριβώς επειδή η δράση του είναι πάρα πολύ απλή. Όπως εξηγούν, το εμβόλιο χορηγείται από το στόμα και λειτουργεί με αντίθετο τρόπο από ό, τι τα περισσότερα εμβόλια, αφού δεν προκαλεί αντίδραση του ανοσοποιητικού, αλλά καταστέλλει αυτή που υπάρχει.</p>
<p>Πηγή: Δημοκρατία</p>


 Πηγή : <a href="http://www.e-reportaz.gr/%ce%b2%cf%81%ce%ad%ce%b8%ce%b7%ce%ba%ce%b5-%cf%84%ce%bf-%ce%b5%ce%bc%ce%b2%cf%8c%ce%bb%ce%b9%ce%bf-%cf%80%ce%bf%cf%85-%cf%83%cf%8e%ce%b6%ce%b5%ce%b9-%ce%b1%cf%80%cf%8c-%cf%84%ce%bf-aids/">e-reportaz.gr</a>