<p>Σύμφωνα με μια νέα μελέτη που έκαναν οι ερευνητές του Ιατρικού Κέντρου του Πανεπιστημίου Κολούμπια της Νέας Υόρκης και του Ιατρικού Ινστιτούτου Χάουαρντ Χιουζ, με επικεφαλής τον δρα Γιούκι Όκα, και η οποία δημοσιεύθηκε στο επιστημονικό περιοδικό «Nature», ο εγκέφαλος μας έχει τη δυνατότητα να ρυθμίσει το αίσθημα της δίψας.</p>
<p>Όπως αναφέρουν οι ειδικοί το κύκλωμα που ρυθμίζει το αίσθημα της δίψας βρίσκεται σε μια περιοχή στον υποθάλαμο του εγκεφάλου που βρίσκεται έξω από τον αιματοεγκεφαλικό φραγμό, πράγμα που σημαίνει ότι μπορεί να έχει άμεση επαφή με τα σωματικά υγρά ενός ζώου. Τα πειράματα που έκαναν έδειξαν ότι ακόμη κι αν διψάει πάρα πολύ ένα ζώο, μπορεί να καταπνίξει τη δίψα του αν ενεργοποιήσει τα κατάλληλα κύτταρα σ’ αυτή την περιοχή.</p>
<p>Για να γίνει αυτό χρειάζεται μια «οπτογενετική» μέθοδος με την οποία εισάγονται στα κύτταρα του εγκεφάλου μόρια που ελέγχονται μέσω του φωτός και δίνουν «εντολές» στα συγκεκριμένα κύτταρα.</p>
<p>Οι επιστήμονες μιλούν για εξαιρετικά αποτελέσματα, διότι όπως λένε, μόνο αν ενεργοποιήσει κανείς τους συγκεκριμένους νευρώνες το ζώο ζητά νερό, διαφορετικά το ζώο είναι χαρούμενο και δεν νιώθει το αίσθημα της δίψας.</p>
<p>Οι νευρώνες αυτοί έχουν τη δυνατότητα να μειώνουν το αίσθημα της δίψας και το ζώο αρχίζει να μειώνει την πρόσληψη νερού έως 80%. Όπως είπαν οι ομάδες των κυττάρων που τροφοδοτούν ή που καταστέλλουν τη δίψα συνεργάζονται έτσι ώστε ο οργανισμός να κρατά μια ισορροπία στην ποσότητα του νερού που διαθέτει.</p>
<p>Σύμφωνα με τους ερευνητές η ανακάλυψη αυτή θα βοηθήσει στο μέλλον να φτιαχτούν φάρμακα για ανθρώπινες παθήσεις οι οποίες σχετίζονται με τη δίψα.</p>



Πηγή : eReportaz