Η θεραπεία των παραγόντων των καρδιαγγειακών κινδύνων που βασίζονται στον κίνδυνο της νόσου, εξαρτάται από έγκυρες εξισώσεις πρόβλεψης κινδύνου. Στόχος μας ήταν να αναπτύξουμε και να εφαρμόσουμε σε χώρες-παραδείγματα, μια εξίσωση πρόβλεψης κινδύνου της καρδιαγγειακής νόσου (που αποτελείται σε αυτή την περίπτωση από τη στεφανιαία νόσο και το εγκεφαλικό επεισόδιο), η οποία μπορεί να βαθμονομηθεί και να ενημερωθεί για εφαρμογή σε διαφορετικές χώρες, με τυπικά διαθέσιμες πληροφορίες.

<b> Μέθοδοι </b>

Χρησιμοποιήσαμε δεδομένα από οκτώ προοπτικές μελέτες ομάδων, για να υπολογίσουμε τους συντελεστές για την εξίσωση του κινδύνου, με αναλογικές παλινδρομήσεις κινδύνου. Η εξίσωση πρόβλεψης κινδύνου συμπεριλάμβανε το κάπνισμα, την αρτηριακή πίεση, το διαβήτη και την ολική χοληστερόλη και επέτρεψε στις επιδράσεις του φύλου και της ηλικίας στην καρδιαγγειακή νόσο να ποικίλουν μεταξύ ομάδων ή χωρών. Αναπτύξαμε εξισώσεις κινδύνου για θανατηφόρες καρδιαγγειακές νόσους και για τη θανατηφόρα και μη θανατηφόρα καρδιαγγειακή νόσο. Επικυρώσαμε τις εξισώσεις κινδύνου εσωτερικά, όπως και τη χρήση δεδομένων από τρεις ομάδες που δεν χρησιμοποιήθηκαν για τη δημιουργία των εξισώσεων. Κατόπιν χρησιμοποιήσαμε την εξίσωση πρόβλεψης κινδύνου και δεδομένα από τις πρόσφατες (από το 2006 ή μετέπειτα) εθνικές έρευνες για την υγεία, ώστε να εκτιμήσουμε το ποσοστό του πληθυσμού σε διαφορετικά επίπεδα καρδιαγγειακής νόσου σε 11 χώρες, από διάφορες περιοχές του κόσμου (Κίνα, Τσεχική Δημοκρατία, Δανία, Αγγλία, Ιράν, Ιαπωνία, Μαλάουι, Μεξικό, Νότια Κορέα, Ισπανία και Η.Π.Α.).

<b>Ευρήματα </b>

Η βαθμολογία του κινδύνου είχε καλές διαφοροποιήσεις στις εσωτερικές και εξωτερικές επικυρώσεις, με τα στατιστικά στοιχεία C γενικά 70% ή άνω. Σε κάθε επίπεδο ηλικίας και παράγοντα κινδύνου, ο εκτιμώμενος κίνδυνος θανατηφόρας καρδιαγγειακής νόσου στα 10 έτη, ποίκιλε σημαντικά μεταξύ των χωρών. Ο επιπολασμός των ατόμων που διατρέχουν υψηλό κίνδυνο θανατηφόρων καρδιαγγειακών νόσων ήταν χαμηλότερος στη Νότια Κορέα, την Ισπανία και τη Δανία, όπου μόνο το 5-10% των ανδρών και των γυναικών διέτρεχαν υψηλότερο από 10% κίνδυνο και το 62-77% των ανδρών και το 79- 82% των γυναικών διέτρεχαν λιγότερο από 3% κίνδυνο. Αντίθετα, το ποσοστό των ατόμων που διατρέχουν υψηλό κίνδυνο θανατηφόρας καρδιαγγειακής νόσου ήταν μεγαλύτερο στην Κίνα και το Μεξικό. Στην Κίνα, το 33% των ανδρών και το 28% των γυναικών διέτρεχαν κίνδυνο θανατηφόρας καρδιαγγειακής νόσου στα 10 έτη 10% ή περισσότερο, ενώ στο Μεξικό, ο επιπολασμός αυτού του υψηλού κινδύνου ήταν 16% για τους άνδρες και 11% για τις γυναίκες. Ο επιπολασμός για κίνδυνο χαμηλότερο από 3% ήταν 37% για τους άνδρες και 42% για τις γυναίκες στην Κίνα και 55% για τους άνδρες και 69% για τις γυναίκες στο Μεξικό.

<b>Ερμηνεία </b>

Αναπτύξαμε μια εξίσωση κινδύνου καρδιαγγειακής νόσου που μπορεί να βαθμονομηθεί εκ νέου, για εφαρμογή σε διαφορετικές χώρες, με τυπικά διαθέσιμες πληροφορίες. Το εκτιμώμενο ποσοστό των ατόμων που διατρέχουν υψηλό κίνδυνο θανατηφόρας καρδιαγγειακής νόσου ήταν υψηλότερη στις χώρες χαμηλού εισοδήματος και μεσαίου εισοδήματος απ' ότι στις χώρες υψηλού εισοδήματος.