<div class="middle_middle_column_box_text">

Η μονάδα αντιμετώπισης της νόσου Alzheimer και συναφών διαταραχών του Βόλου, λειτουργεί πάνω από 10 χρόνια και έχει προσφέρει περίθαλψη σε πολλούς ασθενείς, στήριξη στις οικογένειες τους, καθώς και ενημέρωση σε όλους τους πολίτες.

Οι εργαζόμενοι που εργάζονται, σε αυτόν τον τόσο ευαίσθητο τομέα, εδώ και 8 μήνες είναι απλήρωτοι, φτάνοντας στα όρια αδυναμίας επιβίωσης.

Το Σωματείο Υγειονομικών Υπαλλήλων Ν. Μαγνησίας δηλώνει τη στήριξή του στο δίκαιο αγώνα των εργαζομένων για την καταβολή των δεδουλευμένων τους.

Για το λόγο αυτό ζητά από τη Διοίκηση και τους εμπλεκόμενους φορείς να αναλάβουν τις ευθύνες τους, ώστε να δοθούν άμεσα λύσεις και καταδικάζει τις πολιτικές των τελευταίων ετών που έχουν σαν αποτέλεσμα το κλείσιμο δομών υγείας και πρόνοιας.

</div>