Επικίνδυνο για την υγεία του χρήστη, μπορεί να αποβεί το προϊόν Natureal, που προωθείται για την απώλεια βάρους, καθώς όπως αναφέρει ο Εθνικός Οργανισμός Φαρμάκων, μετά από ενημέρωση των αρμόδιων αρχών των ΗΠΑ, περιέχει τη φαρμακευτική ουσία siboutramine χωρίς να αναγράφεται στη συσκευασία του.

Η σιβουτραμίνη αποσύρθηκε τον Ιανουάριο του 2010 από τις ευρωπαϊκές χώρες λόγω αρνητικού προφίλ ασφάλειας.

Εφίσταται η προσοχή των καταναλωτών, ώστε σε περίπτωση που έρθει στην κατοχή τους προϊόν με τα ανωτέρω χαρακτηριστικά, να μην το χρησιμοποιήσουν και να ενημερώσουν άμεσα τον ΕΟΦ, ο οποίος επισημαίνει ότι η αγορά και χρήση προϊόντων από μη αξιόπιστες πηγές, όπως είναι το διαδίκτυο, μπορεί να θέσει σε κίνδυνο την υγεία του καταναλωτή.
<div id="fb-root"></div>
&nbsp;