<p>Θετική στον ιό Ebola βρέθηκε σήμερα μια Ισπανίδα νοσοκόμα στη Μαδρίτη, μεγεθύνοντας το φόβο περί εισόδου του ιού στην Ευρώπη. </p>
<p>Σύμφωνα με το Reuters, η γυναίκα εργαζόταν στο νοσοκομείο Λας Πας-Κάρολος Γ’ στη Μαδρίτη και είχε έρθει σε επαφή με τον ιεραπόστολο Μανουέλ Γκαρσία Βιέχο, ο οποίος έχασε τη ζωή του στις 25 Σεπτεμβρίου στη Μαδρίτη, αφού είχε προσβληθεί από τη θανατηφόρο νόσο στη Σιέρα Λεόνε.</p>
<p>Η νοσοκόμα νοσηλεύεται σε νοσοκομείο της περιοχής Αλκορκόν στην Μαδρίτη, και υποβάλλεται για δεύτερη φορά σε ειδικές εξετάσεις ώστε να επιβεβαιωθεί η πρώτη διάγνωση για προσβολή από τον ιό.</p>
<p>Από την πλευρά του, το υπουργείο Υγείας της Ισπανίας, συγκάλεσε έκτακτη συνεδρίαση για να εξετάσει το πρώτο κρούσμα του ιού σε άνθρωπο, που δεν έχει ταξιδέψει στη δυτική Αφρική. </p>
<p>Σημειώνεται πως μέχρι σήμερα περισσότεροι από 3.400 άνθρωποι έχουν χάσει τη ζωή τους από το φονικό ιό που έχει πάρει τη μορφή επιδημίας στη δυτική Αφρική. </p>



Πηγή : eReportaz