Οι λέξεις «άνοιξη» και «αλλεργία» για αρκετούς ανθρώπους είναι σχεδόν συνυφασμένες, καθώς, μόλις «ανοίγει» λίγο ο καιρός και η φύση ανθίζει, εμφανίζονται και τα πρώτα φταρνίσματα, βήχας, φαγούρα κλπ. 

Καθώς δεν υπάρχει οριστική θεραπεία για τις αλλεργίες, πρωταρχικός μας στόχος είναι η ανακούφιση από τα ενοχλητικά συμπτώματα, και ο τρόπος για να γίνει αυτό, βρίσκεται στην κουζίνα σας! 

Δείτε 7 τροφές που μπορούν να σας ανακουφίσουν από τα ενοχλητικά συμπτώματα των αλλεργιών της άνοιξης, και εντάξτε τις στο καθημερινό σας πρόγραμμα: 
<strong>
Μήλο</strong>

Το μήλο περιέχει κερσετίνη (βαλανοκετόνη), ένα φλαβονοειδές που προστατεύει από τις αλλεργίες και το άσθμα, καθώς έχει αντιφλεγμονώδη και αντιισταμινική δράση. Οι πολυφαινόλες του μήλου είναι ιδιαίτερα αποτελεσματικές στην αντιμετώπιση των συμπτωμάτων της αλλεργικής ρινίτιδας.

<strong>Γιαούρτι</strong>

Τα προβιοτικά του γιαουρτιού μπορούν να περιορίσουν την αλλεργική αντίδραση στη γύρη. Τα ωφέλιμα αυτά βακτήρια ενισχύουν τη λειτουργία του γαστρεντερικού και του ανοσοποιητικού και παράλληλα καταστέλλουν την αντίδραση του οργανισμού στα αλλεργιογόνα.

<strong>Ξηροί καρποί
</strong>
Τα θρεπτικά συστατικά των ξηρών καρπών, κυρίως τα ωφέλιμα λιπαρά που μας παρέχουν, καταστέλλουν τις φλεγμονές στους ιστούς της ρινικής κοιλότητας και του λαιμού.
<strong>
Σκόρδο</strong>

Το σκόρδο περιέχει κερσετίνη και παράλληλα ενισχύει το ανοσοποιητικό ώστε ο οργανισμός να αντιστέκεται πιο σθεναρά στα αλλεργιογόνα.

<strong>Μπρόκολο</strong>

Εκτός από κερσετίνη, το μπρόκολο περιέχει επίσης σουλφοραφάνη, μια σύνθετη ουσία με ισχυρή αντιφλεγμονώδη δράση. Η σουλφοραφάνη είναι αντιοξειδωτική κι έτσι καταπολεμά τις φλεγμονές στο αναπνευστικό, οι οποίες ευθύνονται για την εκδήλωση του άσθματος, της αλλεργίας και της χρόνιας αποφρακτικής πνευμονοπάθειας.

<strong>Σολομός</strong>

Τα λιπαρά ψάρια όπως ο σολομός είναι πλούσια σε Ω-3 λιπαρά οξέα, τα οποία καταπολεμούν τις φλεγμονές. Συγκεκριμένα, εξουδετερώνουν την επίδραση των Ω-6 λιπαρών οξέων, τα οποία παίζουν ρόλο στην εκδήλωση της φλεγμονής.
