Η κατάσταση που επικρατεί στην Ειδομένη αποτελεί μια υγειονομική βόμβα που είναι έτοιμη να εκραγεί.

Τις τελευταίες ώρες, γίνονται όλο και συχνότερες αναφορές στο ζήτημα, ενώ σύμφωνα με πληροφορίες το Κέντρο Ελέγχου και Πρόληψης Νοσημάτων (ΚΕΕΛΠΝΟ) έχει ήδη ενημερώσει τα αρμόδια στελέχη του, ότι θα πρέπει πλέον να  επιβληθεί το συντομότερο δυνατόν η εκκένωση του καταυλισμού προσφύγων της Ειδομένης.

Οι άθλιες συνθήκες διαβίωσης των χιλιάδων προσφύγων, καθώς και οι ανύπαρκτες συνθήκες υγιεινής που επικρατούν στο χώρο, έχουν σημάνει έκτακτο συναγερμό.

<img class="alignnone wp-image-15827 " src="http://www.healthreportaz.gr/wp-content/uploads/2016/03/eidomeni-laspes.jpg" alt="Ειδομένη Λάσπες" width="357" height="209" />

Ειδικότερα, στελέχη του ΚΕΕΛΠΝΟ, αναφέρουν πως οι ως άνω συνθήκες εγκυμονούν υπό πολύ συγκεκριμένες προϋποθέσεις τον κίνδυνο να λάβουν ανεξέλεγκτες διαστάσεις, με τη μορφή ακόμα και επιδημίας που ενδέχεται να απειλήσει ολόκληρο τον πληθυσμό που "φιλοξενείται" στην Ειδομένη, ίσως όμως και της ευρύτερης περιοχής.