Η Πάμπκιν είναι ένα γλυκύτατο ορφανό ρακούν που νομίζει ότι είναι σκύλος! Το ρακούν μάλιστα έχει και λογαριασμό στο Instagram και σημειώνει μεγάλη επιτυχία, με περισσότερους από 128.000 followers.

Η μικρή Πάμπκιν έπεσε κυριολεκτικά στα χέρια ενός ζεύγους και της κόρης τους, στο Νασάου στις Μπαχάμες, όταν έσπασε το πόδι της.

Η Ρόζι Κεμπ και ο σύζυγός της Ουίλιαμ φρόντισαν το ρακούν και αποφάσισαν να το κρατήσουν μαζί με τα άλλα δύο μέλη της οικογένειας, που είναι οι δύο σκύλοι του σπιτιού.

«Δέθηκε αμέσως με εμάς και τους δύο σκύλους που έχουμε σώσει και με ακολουθεί εμένα και τους δύο σκύλους όπου πάμε» είπε η Ρόζι Κεμπ στην ιστοσελίδα The Dodo.

«Τώρα νομίζει ότι είναι σκύλος. Μπορεί να παίζει και να γίνεται άγρια μαζί τους (με τους σκύλους) και σέβεται όταν αυτοί κουράζονται» συμπληρώνει.