Έχετε βαρεθεί να κυνηγάτε το παιδί σας να φάει λαδερά ή σαλάτα με το μεσημεριανό φαγητό;

Οι συμβουλές που ακολουθούν μπορεί να σας βοηθήσουν να πετύχετε τον στόχο σας, χωρίς να …ιδρώσετε.

Περίπου στην ηλικία των 3 έως 5 χρονών οι γονείς χάνουν τον απόλυτο έλεγχο στη διατροφή του παιδιού, γιατί το παιδί αρχίζει να λείπει κάποιες ώρες εκτός σπιτιού.

Ταυτόχρονα, αρχίζουν να αλλάζουν οι διατροφικές του προτιμήσεις και αναπτύσσονται συγκεκριμένες γευστικές προτιμήσεις που συνδέονται με διάφορα εξωτερικά ερεθίσματα όπως η τηλεόραση ή με την μοναδική προσωπικότητα του κάθε παιδιού.

<img src="http://www.y-o.gr/images/Diatrofi_paidi.jpg" alt="Πως θα μάθει το παιδί να τρώει σωστά;" width="1013" height="721" />

Η οικογένεια παίζει και αυτή καταλυτικό ρόλο, αφού οι διατροφικές συνήθειες των γονιών έχουν αποδεδειγμένα επίδραση στο αν το παιδί θα καταναλώσει φρούτα και λαχανικά.

Αν δεν τρώτε εσείς μπρόκολο, μην περιμένετε να πείσετε εύκολα το παιδάκι σας.

<strong>Σωτήριες Συμβουλές για Αγχωμένες Μαμάδες</strong>

• Διαθέστε χρόνο για εκείνα.

• Αφήστε ή και ζητήστε από το παιδί να συμμετέχει στην παρασκευή των γευμάτων.

Υπάρχει μεγάλη πιθανότητα να δοκιμάσει.

• Μην ανταμείβετε το παιδί με ακατάλληλα τρόφιμα .

Για να φάει λαχανικά π.χ. μην του λέτε: «εάν φας το σπανάκι, μπορείς να φας σοκολάτα».

<strong>Πετυχαίνετε ακριβώς το αντίθετο.</strong>

• Βοηθήστε το παιδί να εξοικειωθεί με όλες τις τροφές, σερβίροντας λαχανικά σε κάθε γεύμα.

Εάν δεν καταναλωθεί στην αρχή μην το σχολιάσετε, είναι θέμα χρόνου να γίνει.

• Μην αγοράζετε τρόφιμα στο σπίτι που είναι ανθυγιεινά.

• Το παιδί είναι καλό να έχει πρόσβαση στο ψυγείο το οποίο θα είναι γεμάτο με φρούτα και λαχανικά.

• Δώστε εσείς το παράδειγμα τρώγοντας ισορροπημένα.

• Να έχετε τουλάχιστον ένα οικογενειακό γεύμα την ημέρα, όλοι μαζί στο τραπέζι

• Ετοιμάστε ελκυστικά πιάτα με λαχανικά ( καλύτερα να είναι τραγανά και όχι πολύ βρασμένα).

• Ξεκινήστε με ένα πλούσιο και υγιεινό πρωινό.

• Ετοιμάστε ένα υγιεινό δεκατιανό (φρούτο, sandwich).

• Μην γίνεστε εξουσιαστικοί και παρεμβατικοί, ελέγχετε διακριτικά.

• Έχετε θετική, ευχάριστη ατμόσφαιρα στη διάρκεια των γευμάτων.

• Λόγω έλλειψης χρόνου μην καταφεύγετε στα deliveries.

Μια απλή μακαρονάδα με λαχανικά είναι και γρήγορη λύση, αλλά και υγιεινή.

• Μπορείτε στις διακοπές να ακολουθήστε αυστηρά σωστές διατροφικές συνήθειες για να λειτουργήσουν ως πρότυπο.

<strong>Τα παιδιά μιμούνται.</strong>

• Μην τους στερείτε αγαπημένες γεύσεις, απλά προσθέστε και νέες με ελκυστικό τρόπο

• Έχετε υπομονή και επιμονή και μην καταθέτετε τα όπλα.

<strong>Τέλος, υπενθυμίζουμε ότι στην καθημερινή διατροφή των παιδιών πρέπει να υπάρχουν:</strong>

• Ψωμί και δημητριακά: 2-4 μερίδες ( εφόσον τα παιδιά είναι δραστήρια).

• Φρούτα και λαχανικά: 4-5 μερίδες.

• Κρέας, ψάρι, πουλερικά και εναλλακτικά (αυγά, μαγειρεμένος αποξηραμένος αρακάς, φασόλια, φακές): περίπου 2 μερίδες.

• Γάλα με λίγα λιπαρά και προϊόντα γάλακτος: 2-3 μερίδες (μέχρι 11 ετών), 3-4 μερίδες (άνω των 11 ετών) την ημέρα, συμπεριλαμβανομένων 500 ml (2 ποτήρια) γάλακτος με λίγα λιπαρά.