Με τον καιρό να ευνοεί τις ιώσεις και τα κρυολογήματα, το «μπούκωμα» της μύτης, η συνεχής καταρροή και το συνάχι, δυσκολεύουν τις καθημερινές μας δραστηριότητες. 

Ειδικά ο ύπνος μπορεί να επηρεαστεί έντονα από τη δυσφορία, επειδή όταν είναι βουλωμένη η μύτη μας δεν μπορούμε να αναπνεύσουμε σωστά. 

Δείτε τι μπορείτε να κάνετε για να ανακουφιστείτε από το «μπούκωμα» και το συνάχι και να απολαύσετε τον ύπνο σας, αν και κρυωμένοι:
<strong>
Εισπνοές με σκόρδο</strong>

Βράστε νερό σε μια κατσαρόλα και στη συνέχεια προσθέστε φρέσκο ψιλοκομμένο σκόρδο σε αυτό (3 έως 4 σκελίδες αρκούν). Σταθείτε πάνω από την κατσαρόλα που βγάζει ατμούς, καλύψτε το κεφάλι σας με μια πετσέτα και αρχίσετε να παίρνετε βαθιές εισπνοές. Στην αρχή ίσως νιώσετε λίγο δυσάρεστα/άβολα, αλλά θα σας βοηθήσει.

Ο ατμός από μόνος του είναι ένα καταπληκτικό αποσυμφορητικό και βοηθά να καθαρίσει τις αναπνευστικές οδούς. Το σκόρδο είναι ένα εξαιρετικά ισχυρό φυσικό αντιβιοτικό και έχει αντιικές και αντιμυκητιακές ιδιότητες.

<strong>Εισπνοές με μηλόξυδο</strong>

Αντί για φρέσκο σκόρδο, μπορείτε επίσης να χρησιμοποιήσετε μηλόξυδο. Μια αναλογία 1:1 με το βρασμένο νερό θα δημιουργήσει ένα ισχυρό διάλυμα. Το μηλόξυδο αραιώνει την συσσωρευμένη βλέννα και βοηθάει στην αποσυμφόρηση της βουλωμένης μύτης.

<strong>Εισπνοές με αιθέρια έλαια</strong>

Προσθέστε λίγες σταγόνες αιθέριου ελαίου από τεϊόδεντρο, το οποίο είναι ένα άλλο ισχυρό φυσικό αντιβιοτικό και αντιμυκητιακό προϊόν. Με την εισπνοή, θα μεταφέρετε το αντιβιοτικό άμεσα στις ρινικές σας μεμβράνες.

Επίσης, το αιθέριο έλαιο ευκαλύπτου βοηθά στην αντιμετώπιση της ρινικής συμφόρησης, που προκαλείται από κρυολογήματα και λοιμώξεις. Μπορείτε να το χρησιμοποιήσετε αντί για το αιθέριο έλαιο τεϊόδεντρου.
